دیالێكتیكای نێوان ئەدەبی بەراووردكاری و وەرگێڕان\n25/6/2020 03:41 PM\nپ.د. نیان نەوشیروان فوئاد مەستی\nهەر لەكتێبە بەراووردكارییەكەی ڕەخنەگری ئینگلیزی سوزان باسنێت ، پسپۆڕ لە بواری ئەدەبی بەراووردكاری و وەرگێڕان ،بە نێوی " ئەدەبی بەراووردكاری – پێشەكییەكی ڕەخنەیی "،كە بەپێی ڕێبازە ڕەخنەییە نوێیەكان ،باس لە بەڕۆشنبیركردنی دەقی ئەدەبی دەكات بەتایبەتی بەڕۆشنبیركردنی ئەدەبی فیمینیزم وبەئیمپریالیزمكردنی ئەدەب وسۆسیۆڵۆژیا وسایكۆڵۆژیا وفیكر وسیاسەتی دەقی ئەدەبی ،جیهانی ئەدەبی بەراووردكاری گۆڕانكارییەكی ڕێبازی بەخۆیەوە دەبینێت .ئەم نووسەرە لەهەوڵی ئەوەدایە كە وەرگێڕان ،لەڕووی كارنامەییەوە ،بخاتە شوێن وجێگەی ئەدەبی بەراووردكاری .گریمانەی ئەوەی لێدەكرێت هەوڵەی لەپێناو كەمكردنەوەی بەها ونرخ وكارنامەكانی ئەدەبی بەراووردكاریدا بێت. لەهەمان كاتیشدا بایەخدانی زیاتریشە بەچەمكی وەرگێڕان .بەڵام كارنامە جۆراوجۆرەكانی ئەدەبی بەراووردكاری،بەتایبەتی شوناسی نەتەوەیی وجیهانی وبەجیهانبوون،بەم بۆچوونە قایل نابێت ،بەڵكو جیاوازی گەورە هەیە لەنێوان ئەرك وكارنامەی وەرگێڕان وئەدەبی بەراووردكاری.\nوەرگێڕان ،لەنێو پڕۆسەی كارنامەكانیدا ،بەكاری گواستنەوە وگەیاندن وپەیوەندییە ڕاستەوخۆ وناڕاستەوخۆكان هەڵدەستێت .ئەم پڕۆسەیە،گەر ،لەڕووی زەمەن ومێژوووە، بەراووردی بكەین لەگەڵ ئەدەبی بەرووردكاری ،ئەوا زۆر كۆنترە و دەگەڕێتەوە بۆ سەردەمی شارستانیەتە كۆنەكان بەنموونەی ساسانی ویونانی وڕۆمانی .بەڵام مێژووی ئەدەبی بەراووردكاری دەگەڕێتەوە بۆ چارەكی یەكەمی چەرخی نۆزدەهەم .هەر بۆ نموونە،دوای هەرەسی سەربازی یۆنان لەبەردەم ڕۆمانەكاندا ،146 پ.ز،( هۆراسی) ڕۆمانی داوا لەخوێندەوارانی كۆمەڵگاكەی دەكات كەبەرهەمەكانی یۆنان بەوەرگێڕاوەیی بخوێننەوە بەوپێیەی كلتوری یۆنان سەرچاوەكی بەهێزی مەعریفی وئەدەبی وفەلسەفی وفیكری بوو بۆ جیهان .بەمەش زەمەنی وەرگێڕان بریتیە لە ئاڵوگۆری ڕۆشنبیری وفیكری ومەعریفی لەنێو گەل ونەتەوە جیاوازەكان. یان وەرگێڕان بریتیە لە سەرچاوەیەكی كارلێكی لەنێوان نەتەوە جیاوازەكان .\nئەم كارەش بەكارێكی داهێنەرانە هەژمار دەكرێت چونكە لەڕێگەیەوە ئەدەبە بچووكەكان توانیویانە سوودێكی باش لەئەزموونی ئەدەبە گەورەكان ببینن وڕووبەری ئەدەبەكەیانی پێ گەورە بكەن . پێچەوانەكەشی هەر دروستە.ئەمەش ئەوە دەگەیەنێت، كارنامەی وەرگێڕان تەنها بریتی نیە لەگواستنەوەیەكی سەرپێی وكوێرانە،بەڵكو ئەركی وەرگێڕێكی نموونەیی ،لە زۆر ڕووەوە،جیاواز نیە لەئەركی نووسەر وشاعیرێك . بۆ نموونە ،داهێنانەكانی شكسپیر لەبواری درامادا ،لەڕێگەی وەرگێڕانەوە بەدەركەوت لەكاتێكدا (ڤۆڵتیر)ی فەڕەنسی دوای مردنی شكسپیر بەنزیكەی 150 ساڵ كارەكانی شكسپیری وەرگێڕایە سەر زمانی فەڕەنسی وهەر لەوێشەوە داهێنانەكانی ئەم نووسەرە بەدەركەوت .لێرەدا ،سوزان باسنێت جەخت لەسەر دوو جۆر وەرگێڕان دەكات .یەكەمیان،وەرگێڕانی دەقاودەق . دوهەمیان،وەرگێڕانی داهێنانی كەخۆی لەچەندێتی ماناكاندا دەبینێتەوە .بەلای ڕەخنەگرە نوێیەكانەوە بەمەیان دەوترێت "دروستكردنەوەی بەرهەمی دەقی" .بەمەش وەرگێڕان دەچێتە نێو دوو دەقەوە .یەكەمیان،دەقە ئۆریجناڵەكە .دوهەمیان،دەقی وەرگێڕاو .\nئەدەبی بەراووردكاریش دەرئەنجامی پڕۆسەی وەرگێڕان وپەیوەندی وبەئیمپریالیزمكردن وهەناردە زانستە وئاینی وجەنگەكانەوە لەدایك بوو .وەرگێڕانی (هەزار ویەك شەوە) و(كەلیلە ودمنە) ،كەتوانیوانە پێناسەی ئەدەبی بەراووردكاری بكەن و هۆكارێكی گرنگی دەركەوتنی ئەم ئەدەبەش بن، بۆ سەر زمانە ئەوروپاییەكان بەتایبەتی زمانی فەڕەنسی وئینگلیزی وئەڵمانی ،كاریگەرییەكی هونەری وئیستاتیكی وفیكرییان كردە سەر چەندین شاعیر ونووسەری ڕۆمانسیزم وڕیالیزم وسیمبۆڵیزم وسوریالیزم .ئەم دوو نموونە ئەدەبییە ڕۆژهەڵاتییە ڕۆڵی پردێكی ڕۆشنبیرییان بینی وهەر لەوێشەوە ڕۆژهەڵات خۆی ناساند بە ڕۆژئاوا .لەگەڵ ئەمەشدا،ئەدەبی بەراووردكاری تەنها خۆی نابەستێتەوە بەكاری گەیاندن وگواستنەوە بەڵكو دوای ئاڵوگۆڕ ودایەڵۆگ وپەیوەندییەكانی دەقە جیاوازەكان كار لەسەر لێكچوون وجیاوازییەكان دەكات .بۆ ئەمەش توێژەری ئەدەبی بەراووردكاری پێویستە بەباشی زمانی ئەو ئەدەبانە بزانێت كەكاری لەسەر دەكات،چونكە وەرگێڕان،هەندێك جار ،تووشی هەڵەی فیكری وبابەتیمان دەكات .لەلایەكی تریشەوە پێویستە دەقی ئەو ئەدەبە جیاوازانە وەرگێڕێتە سەر زمانی نووسینەكەی خۆی تا خوێنەری ئەو زمانە لەنزیكەوە ئاگاداری ڕاستی ئەو دەقانە بێت .واتە كاری توێژەری ئەدەبی بەراووردكاری بریتیە لەشیكردنەوە وهەڵسەنگاندن وبڕیاردانی دەقە جیاوازەكان ،لەهەمان كاتیشدا وبەشێوەیەكی سستماتیكی ڕۆڵی وەرگێڕێكیش دەبینێت.بەمەش ڕووبەری ئەدەبی بەراووردكاری لەڕووی ئەرك وكارنامەوە گەورەتر دەبێت لە وەرگێڕان،ئەویش بەوەی تەنها خۆی نابەستێتەوە بەگواستنەوەی دەق،یان وەك وەرگێڕ بێ لایەن نییە،بەڵكو توێژەران لەگەڕانێكی مانایی وهونەری وفیكری وئیستاتیكیدایە هەر وەك قوتابخانەی بەراووردكاری فەڕەنسی جەخت لەسەر مەسەلەی كارتێكردن وكارتێكراو وخاڵی هاوبەش وجیاوازییەكان ولێكۆڵینەوە لەبەڵگە مێژوویی وئەدەبییەكان دەكات .قوتابخانەی ئەمریكی بەدوای چەمكە هونەری وئیستاتیكییەكان وقوتابخانەی سڵاڤی وبڵاوبوونەوەی فیكرێكی سیاسی (سۆشیاڵیزم وكۆمۆنیزم). بۆ نموونە، لەكاتێكدا گۆران لە " گوڵی خوێناوی " دا كاریگەر دەبێت بە كورتە چیرۆكەكەی ئۆسكار وایەڵد بەنێوی " بولبول وگوڵ " ئەویش لەڕێگەی وەرگێڕان یان ڕاستەوخۆ لەزمانی ئینگلیزییەوە، بەوپێیەی گۆران ئینگلیزی زانێكی باش بوو ،بە بەڵگەی ئەوەی لە " هەڵبژاردە " كەیدا چەند دەقێكی ئینگلیزی بە شێوەیەكی ڕاستەوخۆ وڕێك وپێك وجوان وەرگێڕاوەتە سەر زمانی كوردی. گەر لەڕێگەی وەرگێڕانەوە بێت ،ئەو وەرگێڕانە دەبێتە پردێك لەنێوان ئەدەبی كوردی وئینگلیزی .خۆ ئەگەر لەڕێگەی ڕاستەوخۆوە بێت ئەوا ،لێرەدا، ئەركی توێژەری بەراوورداركاری بریتیە لەدەرخستنی زانیارییەكان،بەڕێژەی كاریگەری وپەیوەندییە ئەدەبی ومێژوویی وپارێزگاریكردن لەڕەسەنایەتی وشوناس ..هتد.لەم ڕوانگەیەوە ئەدەبی بەراووردكاری ،لەڕووی پەیوەندییەكانی ئەدەبە نەتەوایەتییەكان وشێوازی چوونە دەرەوەیان ،دەستنیشانی چوار مەرجی سەرەكی دەكات ،ئەوانیش:\nیەكەم – ڕێژە وسنووری كاریگەری .هەر لەزەمەنی ئەدەبەوە ،كاریگەری پڕۆسەیەكی پەسەندە وبەڵكو كارەكان بێ كاریگەری لاسەنگ دەردەچێت .ئەوەتا گەورە شاعیری جیهان (ئیلیوت )لەچامە شیعرییە بەناوبانگەكەیدا بەنێوی " وێرانە خاك " ،هەر وەك لەدەستنووسەكانیدا هاتووە ،سودێكی گەورەی لە (ئیزرا پاوەند)ی هاوڕێی بینیوە. بەڵام گەر كاریگەرییەكە ڕێژە وسنوورەكانی بەزاند ئەوا كارەكە لە كاریگەرییەوە پێدەنێتە وەرگرتن ودزی ،كەشاعیر ونووسەر لەڕێگەی وەرگرتنێكی كۆپیی ودزینەوە نابێتە كەسێكی داهێنەر .\nدوهەم –ڕەسەنایەتی .پارێزگاریكردن لە ڕەسەنایەتی ئەدەب ونەتەوە وداب ونەریت لەلایەكەوە ئەركێكی ئەخلاقییە ،لەلایەكی تریشەوە پێویستییەكی مەعریفی وهونەری وئەدەبییە .لەكاتی پەیوەندی وكاریگەری شاعیران ،یان نووسەران پێویستە جەخت لەسەر ڕەسەنایەتی دەقەكانیان بكرێتەوە .بەپێچەوانەوە ئەو شاعیر ونووسەرانە ناتوانن نوێنەرایەتی ئەدەبی نەتەوایەتی خۆیان بكەن وبەرهەمەكانیان دەچنە بەر هەڕەشەی ڕەخنەكانەوە.\nسێهەم –پێشوازیكردن .لەكاتێكدا ئەدەبێك یان شاعیرێك ،بەمەبەستی سوود وەرگرتن ،پێشوازی لەدەق وئەدەبێكی دەرەكی دەكات ئەوا پێویستە ئەوە بزانێت ئایا كارەكە لەڕووی ئایین وكلتوور وداب ونەریتەوە پەسەندە یان نا !چونكە هەندێك بابەتی دەرەكی لەم بارەیەوە گونجاندن دروست ناكەن ودواتر ئەو بابەتانە لەبری سوودبەخشی زیانی زیاترە .دانتی ئیتاڵی كەلە" كۆمیدیایی یەزدانیدا" كاریگەر بوو بە چیرۆكی میعراجی ئیسلامی ئەوا لە ڕووی ناوەڕۆكەوە ،نەك تەكنیك ،نەهات وێنەكانی میعراج وەك ئەوەی ئیسلام باسی لێوە دەكات بگوێزێتەوە نێو كارەكەی چونكە مەسیحییەت ڕێگەی پێنادات سەركردە وپێشەنگەكانی ئیسلام بچنە نێو بەهەشتەوە ومەسیحییەكانیش بۆ دۆزەخ . بۆیە (دانتی )پەیڕەوی ئاینەكەی خۆی كرد وپێچەوانەی ئیسلام كارەكەی ئەنجامدا .\nچوارهەم – خوازتن ( گموح ) .گەرچی هەندێك جار كۆمەڵگا ڕێگر دەبێت لە هاتنی بابەتێك لەدەرەوە ،بەڵام خوازی شاعیر ،بەهۆی پێشبینیكارییەكانیەوە (استشراف ) ،ئەو یەقینە دروست دەكات بەوەی بابەتەكەی لەئایندەیەكی نزیك یان دوور سەركەوتن بەدەست دێنێت . شیعری ئازادی عەرەبی لەم جۆرە بوو. زۆربەی هەرە زۆری شاعیران وڕەخنەگران لەگەڵ ئەوەدا نەبوون ئەم جۆرە لەشیعر بێتە نێو شیعری عەرەبییەوە بەڵام پێداگرییەكەی نازك الملائكە سەركەوتنی بەدەست هێنا .\nگەر وەك پێویست كارمان لەسەر ئەم مەرجانە كرد ئەوا ئەدەبی بەراووردكاری دەسەڵاتی پۆڵینكردن ودەستنیشانكردنی لێكچوون وجیاوازیی وڕێژە وسنووری كاریگەری وداهێنانەكانی دەبێت .خۆ ئەگەر كار لەسەرو ئەو مەرجانەوە كرا وەك ئەوەی شاعیرێك لە سنووری یاسایی كاریگەری خۆی چووە دەرەوە ،ئەوا هەر ئەدەبی بەراووردكارییە كە دەزانێت هەڵەو بۆشاییەكان لەكوێدایە ! دیارە ئەمەش لەپێناو ڕاستكردنەوەی هەڵەكانە یان گەڕانە بەدوای ڕاستییەكاندا .كار وپیشەی ئەدەبی بەراووردكاری بریتیە لەوەی بەقووڵی بچێتە نێو دەقی شاعیرانەوە وهەندێك تێبینی ئەوە دەكات بەوەی دەقێك سوودیكی گەورە وبێ سنووری لەدەقێكی بێگانە بینیوە یان كت ومت بابەت وتەكنیكەكەی لێ وەرگرتووە ،لەهەمان كاتیشدا خاوەنەكەی ئاماژەی بەهیچ وەرگرتنێك نەداوە .لێرەدا توێژەری ئەدەبی بەراووردكاری دەبێتە دادوەر ولەمەسەلەكان دەكۆڵێتەوە ودواتر ،بابەتیانە وبەویژدانەوە،بڕیاری خۆشی دەدات .ئەنجامی بڕیاریش گومانێك لەسەر شیعرەكانی تری هەمان شاعیر دروست دەكات،بەڵكو ئەم دادەوەرە بەوەشەوە ناوەستێت وبەدوای شیعرەكانی تری هەمان شاعیردا دەگەڕێت . خۆ ئەگەر شاعیرەكە داهێنانێكی بەهۆی وەرگرتنە نهێنییەكەیەوە خوڵقاندبێت ئەوا دادوەر دەسەڵاتی وەرگرتنەوەی ئەو داهێنانەی هەیە ولەهەمان كاتیشدا دەسەڵاتی ئەوەشی هەیە كە مافە زەوتلێكراوەكان بگەڕێنێتەوە بۆ خاوەنەكانیان .واتە گەر بڕیاری ئەم دادوەرە بابەتیانە بەڕێوە بچێت ئەوا بڕیارەكەی بەكۆتا وبەیەكلایكردنەوە هەژمار دەكرێت .بەڵام وەرگێڕان ئەم دەسەڵاتەی نیە ،چونكە ئەركەكەی ،لەبنچینەدا ،دادوەری نیە وتەنها گواستنەوە وگەیاندنە. بەمەش ئەركی دوای گواستنەوە دەكەوێتە ئەستۆی ئەدەبی بەراووردكاری .لەگۆشەیەكی ترەوە،لەدوای گواستنەوەكەی وەرگێڕان چەندین ڕاستی وبابەتی مەعریفی وفیكری وفەلسەفی وڕۆشنبیری بەدەردەكەوێت . هەر لەبەر ئەمەشە وەرگێڕان لای ڕۆژئاواییەكان پێدەنێتە قۆناغی كاریگەری ودۆزینەوەی ئەزموونەكان . لەم ڕوانگەیەوە وەرگێڕ وپسپۆڕی ئەدەبی بەراووردكاری( ئەندرییە لۆفیفر) دەڵێت " وەرگێڕان هەست وناخ وڕۆحی ئەدەبی بەراووردكارییە چونكە ڕۆڵی بەرچاو دەبینێت لەگەڕان ودۆزینەوەی داهێنان وئەزموونەكان " .ئەمەش بەو مانایە نایەت كە جیاوازی نەبێت لە نێوان وەرگێڕان وئەدەبی بەراووردكاریدا بەتایبەتی لەڕوانگەی گرنگیدانەوە .هەر لەڕووی گرنگیدانەوە ئەدەبی بەراووردكاری خۆی لە سێ جەمسەری جیاوازدا دەبینێتەوە :\nیەكەم –جەمسەری ئەدەبی نەتەوایەتی .ئەم جەمسەرە بریتیە لە داب ونەریت وكلتوری ڕۆشنبیری وئاینی ومەعریفی نەتەوە .گەرچی بەهۆی چەند فاكتەرێكەوە لێكچوونێك لە نێو نەتەوە جیاوازەكاندا بەدی دەكرێت ،بەڵام هەر نەتەوە وجۆرێك لە هەڵسوكەوت وداب ونەریت كە جودای دەكاتەوە لە نەتەوەكانی تر .سەرجەم شوناسی نەتەوە بۆ خۆی جێگەی فەخر وشانازییە.واتە هەر نەتەوەیەك ،لەپێناو پاراستنی خەسڵەت وكلتوری خۆی ،حەز دەكات جودا بێت لەوانی تر .یەكێك لە شوناسی كورد بریتیە لەئەدەبەكەی .گەر داگیركەران ،بەدرێژایی زەمەن ،هەوڵی سرینەوەی كوردیان دابێت ئەوا ئەدەبەكە بەڕێژەیەكی زۆر باش توانیوێتی پاریزگاری لە شوناسی كوردبوون ومێژووەكەی خۆی بكات .\nدوهەم –جەمسەری ئەدەبی جیهانی.ئەمە ئەدەبی گشتیشی پێدەگوترێت .مەبەست لەم جەمسەرە ،ئەدەبی فۆڵكلۆرە كە سەرجەم سنوورەكان تێدەپەڕێنێت بەبێ وەرگرتنی ڕەزامەندی پێش وەخت .دۆزینەوەی هێڵی كاریگەری لەم ئەدەبەدا كارێكی مەحاڵە ،بەوپێیەی هەڵقوڵاوی سەرجەم نەتەوەكانە بە جیاوازی ئایین وڕەگەز وزەمەن .گۆتەی ئەڵمانی ،لەڕوانگەی ئەدەبێكی هاوبەشی مرۆڤایەتییەوە ،هەوڵی كۆكردنەوە ویەكگرتنی ئەدەبە جیاوازەكانی دا تا لە نێو ئەدەبی جیهانی وگشتیدا كۆیان بكاتەوە .ئەم هەوڵە سەركەوتنی بەدەست نەهێنا ئەویش بەهۆی دەمارگیرییە ئەدەبە نەتەوایەتییەكانەوە .لەهەمان كاتدا ئەمریكییەكان ،بەهۆی لاوازی ئەدەبی نووسراویان بەتایبەتی لەسەرەتای دامەزراندنیانەوە ،بایەخێكی گەورەیان بە ئەدەبی فۆڵكلۆر دا .هەر لەبەر ئەمەش بوو قایل نەبوون بە پڕۆسە ماتماتیكەكەی قوتابخانەی بەراووردكاری فەڕەنسی كە خۆیان سەرقاڵی مەسەلەی كاریگەری وبەڵگە كاریگەرییەكان دەكرد .لەم نێوەندەدا گەر ئەمریكییەكان كاریان لەسەر قوتابخانە فەڕەنسییەكە بكردایە ئەوا هەمیشە خۆیان لە زیاندا دەبینییەوە ،چونكە،لەسەرەتادا، خاوەنی ئەزموون وكاریگەری نەبوون وهەمیشە لەدەرەوە ئەزموونیان وەردەگرت .ئەمە پێچەوانەی ئەدەبی فەڕەنسی چەرخی حەڤدە ودواتر بوو لەكاتێكدا تەواو كۆنترۆلی جیهانیان كرد .\nسێهەم –جەمسەری ئەدەبی جیهانگیری .ئەم جەمسەرە یاسای ئایین وسنوور وجوگرافیا تێدەپەڕێنێت .هەندێك جار نووسەرێك یان شاعیرێك ئەم ڕۆڵە دەبینێت ودەبێتە یاسا وئەدەبێكی سەربەخۆ، نەك تەنها بۆ ئەدەبەكەی خۆی بەڵكو بۆ سەرجەم ئەدەبە جیاوازەكان بەجیاوازی ئاینیشەوە بەنموونەی ئەفڵاتۆن وئەرستۆ وشكسپیر وكافكا...هتد.هەندێك جاری تریش خۆی لەڕێباز وژانرێكدا دەبینێتەوە وەك كڵاسیزم ورۆمانسیزم وسوریالیزم .\nبەڵام وەرگێڕان تەنها گواستنەوە وگەیاندنی واقیعێكی دیاریكراوی لەئەستۆدایە بەبێ دەستكاری .ئەم گواستنەوەیە هەندێك جار ڕەچاوی داب ونەریتەكان ناكات كەدەرئەنجام ڕەنگە كێشەی گەورەش بنێتەوە .ئەمە لەكاتێدا گەر وەرگێڕەكە كەسێكی بەئەزموون ونموونەیی نەبێت .چونكە خاوەن ئەزموونەكە لەزۆر ڕووەوە ڕەچاوی بابەتی گواستنەوە وگەیاندنەكە دەكات .بەپێچەوانەوە گەر وەرگێڕ نموونەیی نەبێت ئەوا لەلایەكەوە گەیاندنەكە لەجیاتی ئەوەی سوودبەخش بێت ئەوا كارەسات دەخوڵقێنێت .لەلایەكی تریشەوە لەهێز وتوانا وداهێنانی خاوەن دەقەكەش كەم دەكاتەوە .ڕەنگە ئەمە هۆكارێك بێت بۆ تێگەیشتنی گەورە زانا الجاحڤ كەلەگەڵ وەرگێڕاندا نەبێت،ئەویش بەهۆی دوو هۆی سەرەكییەوە .یەكەمیان،قورسی بەئەنجام گەیاندنی وەرگێڕانێكی تەندروست ،بەوپێیەی وەرگێر چەند لەكارەكەیدا سەركەوتووش بێت بەڵام ناتوانێت ڕۆڵی كەسە ئۆریجناڵەكان ببینێت.الجاحڤ ،هەرخۆی، نموونەیەكمان دەخاتە بەردەست ودەڵێت " كەی ابن المقفع لەوەرگێڕانەكانیدا دەبێتە ئەرستۆ " . دوهەمیان ،قورسی جێبەجێكردنی مەرجەكانی وەرگێڕێكی ڕاستەقینە ،بەوپێیەی وەرگێڕ پێویستە خاوەن ڕۆشبیرییەكی بەرفراوان بێت وئاگاداری زانیاری وزانستەكان بێت نەك تەنها خۆی ببەستێتەوە بەزانینی زمانەوە .\nلەگەڵ ئەمەشدا،دەقی وەرگێڕاو لەسەر بنەمای یەك هێڵی ویەك بابەتی كار دەكات هەر دەقە وجۆرێك هێز كەتەنها نوێنەرایەتی خۆی وئەدەبە نەتەوایەتییە ئۆریجناڵەی خۆی دەكات بەبێ ئەوەی بچێتە نێو پڕۆسەی كارنامەكانی ئەدەبی بەراووردكاری ،لەڕووی هەڵسەنگاندن وساغكردنەوە وپۆڵینكردن ودەرخستنی زانیاری وڕاستییەكان...هتد.واتە ئەوەی بەكاری دەرخستنی زانیارییەكان هەڵدەستێت ئەدەبی بەراووردكارییە نەك وەرگێڕان چونكە بەراووردكاری پێمان دەڵێت ڕێژە وتوانای داهێنانەكان چەندە وچۆنیشە .یان پێمان دەڵێت ئەو سەرچاوانە چین كە بوونەتە هۆی دروستبوونی شكسپیر وداهێنانەكانی . گرنگی ئەرك وكارنامەكانی ئەدەبی بەراووردكاری هۆكاری سەرەكی دروستبوونی قوتابخانە بەراووردكارییەكانە. هەر قوتابخانەیەك وكۆمەڵێك ئەرك وستراتیژی.\nدەرئەنجام ،گەرچی ئەدەبی بەراووردكاری سوودێكی گەورەی لەوەرگێڕان بینیوە ،بەڵام ،لەهەمان كاتدا ، ئەم ئەدەبە سنووری دەسەڵاتی كاركردن ودەرخستنی زانیارییەكانی تێپەڕاندووە وفراوانتری كردووە وتەنها خۆی نەبەستۆتەوە بە گواستنەوەی بابەت وزانیارییەكان ،بەڵكو هەڵسەنگاندن وپۆڵینكردن ودەرخستنی ئەو زانیارییانە دەخاتە ئەستۆی خۆی. ئەمەش لەپێناو بەرجەستەكردنی ڕەسەنایەتی وناڕەسەنایەتی دەق وكەناڵەكانی كاریگەری وڕێژەی داهێنان ودەستنیشانكردنی مەسەلە وئاست و وێنە شاراوەكانە .لەوەرگێڕاندا ئەم ئەركە لێكۆڵینەوەییە بەدی ناكرێت،لەبری ئەمە وەرگێر،لەڕێگەی زمانەوە،ئەركی گواستنەوەی دەقی لەسەرە ووەرگێڕەكانیش دابەشبوون بەسەر كەسە بەئەزموون وشارەزا وپسپۆرەكان وئەوانەشی كەتەنها زانینی زمان دەكەنە پێوەری وەرگێڕانەكان كەبێگومان ئەم گروپە،لەڕووی ئیستاتیكی هونەری ودەربڕینەوە،كارەكانیان لاوازە وڕەنگە گەیاندنەكانیش وەك پێویست نەبن ،بەڵكو زیانیش بەدەقە ڕەسەنەكانیش دەگەیەنن.


ئیبراهیمۆڤیچ كەسایەتی گواردیۆلا لەكەدار دەكات\n12:26 - 27/12/2021\nزڵاتان ئیبراهیمۆڤیچی سویدی و هێرشبەری یانەی ئەی سی میلانی ئیتاڵی هێرشدەكاتە سەر پیپ گواردیۆلای راهێنەری مانچستەر سیتی و پێی وایە ئەو ڕاهێنەرە وەك پیاو مامەڵە ناكات.\nزڵاتان لەوەرزی 2009 – 2010 یاریی بۆ یانەی بەرشەلۆنە دەكرد و لەو كاتەشدا گواردیۆلا راهێنەری بلاوگرانا بو، دوای كۆتایی هاتنی نیوەی یەكەمی وەرزكە گواردیۆلا پلانەكانی گۆڕی و زڵاتانی خستە خزمەتی مێسییەوە، بەوەش ناكۆكی كەوتە نێوان راهێنەرە ئیسپانییەكە و هێرشبەرە سویدییەكە.\nزڵاتانی تەمەن 40 ساڵ لە لێدوانێكدا بە تۆڕی سكای سپۆرتی ئیتاڵی راگەیاندوە لەماوەی شەش مانگی یەكەمدا گۆڵی زۆرم تۆماركرد و دو جامی سوپەرمان بردەوە، دواتر پەیڕە و تەكتیك گۆڕانكاری بەسەرداهاتو هیچ یەكێك لەوانەش لەبەرژەوەندی من نەبو.\nهێرشبەرە سویدیەكە وتوشیەتی لەسەر رێنمایی ئیدارەی یانەكە گفتوگۆم لەگەڵ گواردیۆلا كردو پێم راگەیاند لەپێناوی مێسی-دا قوربانی بەچەند یاریزانێك داوە، دوابەدوای ئەو گفتوگۆیە من بومە میوانی كورسی یەدەگ و نە سەیری دەكردم و نە گفتوگۆی لەگەڵدا دەكردم.\nزڵاتان دەشڵێت: "گواردیۆلا راهێنەرێكی پێگەیشتو نەبو، لەبەر ئەوەی پیاوی راستەقینە روبەڕوی كێشەكان دەبێتەوەو هەوڵی چارەسەكردنی دەدات، بەڵام گواردیۆلا ئەو كارەی نەكرد".\n#بەرشلۆنە #لێدوانی یاریزان\nمۆلەر بە شێوەیەكی جیاواز باسی كریستیانۆ رۆناڵدۆ دەكات\nئەشرەف حەکیمی نهێنیەك لە بارەی كۆنتی ئاشكرادەكات\nتین هاگ: دەمەوێت رۆناڵدۆ بمێنێتەوە\nڕاستەوخۆ.. (ریاڵ مەدرید × مانچستەر سیتی)\nڕاستەوخۆ.. (ڤیاڕیاڵ × لێڤەرپوڵ)\nڕاستەوخۆ.. (لێڤەرپوڵ × ڤیاڕیاڵ)\nڕیاڵ مەدرید یاریزانە دڵخوازەكەی زیدان دەفرۆشێت\nڕاستەوخۆ.. (ئەتلەتیکۆ مەدرید × ڕیاڵ مەدرید)\nڕاستەوخۆ.. (بەرشەلۆنە × مایۆرکا)\nناچۆ نهێنیەكی سەیر ئاشكرا دەكات


ڕامین گارا: هەڵبژاردنی ئەمجارە شەڕی نێوان کۆمەڵگە و ڕژیمی دەسەڵاتخوازە - Aryen News\nهەپەهە: لە ئاڤاشین ٨ داگیرکەر کوژران و ژمارەیێکی…\nهەپەهە: لە ئاڤاشین ٨ داگیرکەر کوژران و ژمارەیێکی دیکەش بریندار بوون\nحوزه‌یران 13, 2021 حوزه‌یران 13, 2021\nڕامین گارا لە وتارێکدا خولی سێزدەیەمی شانۆگەریی هەڵبژاردنەکانی سەرۆک کۆماریی ئێرانی وەک خاڵێکی وەرچەرخان لە شەڕی نێوان کۆمەڵگە و ڕژیمی دەسەڵاتخوازی مەلاکان ناو بردووە. نووسەری وتارەکە ڕایگەیاندووە بایکۆتی سەرتاسەریی هەڵبژاردنەکان لەلایەن خەڵکەوە ئاماژەیەکە بۆ ئەوەی کە کۆمەڵگە خوازیاری گۆڕینی ڕادیکاڵی ڕژیمە.\nڕامین گارا لە وتارێکدا بە ئاماژەدان بەوەی کە گەلانی ئێران و ڕۆژهەڵاتی کوردستان بڕیاری بایکۆتی سەرتاسەریی شانۆگەریی هەڵبژاردنەکانی سەرۆک کۆماریان داوە، سەرهەڵدانی جەماوەریی وەک تەواوکەری بایکۆت لێکداوەتەوە.\nلە وتارەکەدا کە لەسەر سایتی فەرمیی پژاک بڵاو کراوەتەوە، هاتووە: “خولی سێزدەیەمی هەڵبژاردنەکان لەم ڕوانگەیەوە کە ئاخۆ دەبێتە هۆی گۆڕینی بنەڕەتی یاخود بەردەوامیی دەسەڵاتی چل ساڵەی ڕژیمی مەلاکان خاڵێکی وەرچەرخانە. بێگومان ئەم خولە تەنانەت لە هەڵبژاردنەکانی ساڵی ١٣٨٨ی هەتاویش کە سەرهەڵدانی بەربڵاوی گەلی لێکەوتەوە، هەستیارترە.”\nلەو ڕوانگەیەوە نووسەری وتارەکە هەڵبژاردنی ئەمجارەی لە هەموو کات زیاتر بە گۆڕەپانی شەڕ و ململانێی نێوان دەوڵەت و کۆمەڵگە ناو بردووە.\nلە درێژەی وتارەکەدا نووسراوە: “بە جورئەتەوە دەتوانین بڵێین ئێستا ئیتر کۆمەڵگەی ڕادیکاڵ و ناڕازیی ئێران بەپێچەوانەی ئیدعاکانی ڕژیم لە هەمووکات زیاتر بەرەو تەقینەوە دەچێت. خۆپێشاندانی ڕۆژانەی کرێکاران، ژنان، گەنجان و چین و توێژە جیاوازەکان سەلمێنەری ئەمەیە کە شەقام خەریکە دەبێتە ستراتیژیی سەرەکیی کۆمەڵگە.”\nلە بەشێکی تری وتارەکەدا باسی ڕەوشی ڕۆژهەڵاتی کوردستان لە سەروبەندی شانۆگەریی هەڵبژاردنەکان کراوە.\nلەم بەشەی وتارەکەدا بە ئاماژەدان بەوەی کە لە ڕۆژهەڵاتی کوردستان کۆمەڵکوژی و سەرکوتی ڕژیم خراپتر لە جارانە، هاتووە: “ئێستا ئیتر بۆ ڕژیم ستراتیژیی سەرکوت و کۆمەڵکوژیی گەلی کورد لە هەڵبژاردن گرینگترە. بۆیە تەنانەت لە کاتی هەڵبژاردنەکانیشدا بە ئاشکرا هەڕەشە لە کوردان دەکات و دەیانخاتە زیندانەوە.”\nڕامین گارا لە درێژەی وتارەکەدا بەم دەرەنجامە گەیشتووە کە بۆ گەلی کورد لە ڕۆژهەڵاتی کوردستان و گەلانی دیکەی ئێران تەنیا بایکۆتی هەڵبژاردن بەس نییە. بەڵکوو پێویستە بە یەکەوە درووشمی “نا بۆ ئێعدام و بەڵێ بۆ دیموکراسی” بەرز بکەنەوە و گۆڕەپانی خەبات بۆ ناو شەقامەکان بگوازنەوە.”\nلە وتارەکەدا هاتووە: “هەڵبژاردنی ئەمجارە بووەتە گۆڕەپانی ڕاستەقینەی شەڕی نێوان کۆمەڵگە و ڕژیم. دەنگی گەلانی ئیران “نا بۆ ڕژیم و نا بۆ کۆمەڵکوژییە. بۆیە پێویستە تەواوی حیزب و لایەنە بەرهەڵستکارەکانی ڕژیم ئەم دەنگە ببیستن و جیا لە بایکۆتی هەڵبژاردن، لە شەقام و هەموو بوارەکانی دیکەش پێشەگایەتیی کۆمەڵگە بکەن. کۆمەڵگە لە هەموو کات زیاتر ئامادەی سەرهەڵدانە.”\nڕامین گارا لە کۆتایی وتارەکەیدا هەڵوێستی پژاکی لەمبارەیەوە بەبیر هێناوەتەوە و نووسیویەتی: ” پژاک ستراتیژیی کورتخایەن و درێژخایەنی بۆ گەیشتن بە ئازادی هەیە. ئەم ستراتیژییە بە گەمەی هەڵبژاردنەکانەوە نەبەستراوەتەوە. هەر لەم چوارچێوەشدایە درووشمی “بایکۆتی ڕادیکاڵ”ی بەرز کردۆتەوە و خۆی بۆ هەڵمەتی شۆڕشگێڕانە، ڕادیکاڵ و ئازادیخوازانە ئامادە کردووە.”\nهاوڵاتییەکی شاری مەریوان لە لایەن هێزە ئەمنییەکانەوە دەستگیر کرا\nدوو زیندانیی سیاسیی کورد لە گرتووخانەی ئورمیە مانیان لە خواردن گرت\naryen tv ته‌مموز 29, 2021 ته‌مموز 29, 2021\nسەرهەڵدانی خەڵک دژی دەسەڵات لە ئێران گەیشتە ئیسفەهان و ئەیوان\naryen tv ته‌مموز 28, 2021 ته‌مموز 28, 2021\nئێران بە باشی باسی پێشكەوتنی دانوستانەکان لە گەل سعودیە دەکات\naryen tv ته‌مموز 6, 2021 ته‌مموز 6, 2021\naryen tv ته‌مموز 5, 2021 ته‌مموز 5, 2021\nکارەبای زیاتر لە سەد و یەک شار لە ئێرانا بۆ ماوەی چەند کاتژمێر بچڕا\naryen tv ته‌مموز 4, 2021 ته‌مموز 4, 2021\nئێران چاودێریی کردنی دامەزراوەی ئەتۆمی نەتەنەز سنووردار دەکات\naryen tv ته‌مموز 2, 2021 ته‌مموز 2, 2021\naryen tv ئاب 3, 2021 ئاب 3, 2021\nئاب 3, 2021 ئاب 3, 2021 0


وازیان لێ بهێنە با شەرحی خۆیان بکەن . | KURDPLAT\nوازیان لێ بهێنە با شەرحی خۆیان بکەن .\nکوردپلات 10/17/2020 12:32:00 م ليست هناك تعليقات\nبا تۆزێک واز لە پارتی و یەکێتی بهێنین وە بواریان بدەین با شکست و خیانەتەکانیان بە شانازیەوە بفرۆشنەوە بە میللەت .\nهەرکات لەم دوو بەروارە نزیک دەبینەوە 31ی ئاب لەهەموو ساڵێک ، وە 16ی ئۆکتۆبەر ، هەست بە شەڕێکی ناوخۆیی دەکەیت لەناو پارتی و یەکێتیدا وە هەموو مێژووە شەرمەزاریەکەی یەکتر هەڵدەدەنەوە هەر بەمەشەوە ناوەستنەوە بەڵکو هەموو خیانەت و شەرمەزاری و شکستیان دەکەن بە چەپکە گوڵی سەرکەوتن وە دەیکەن بە خەڵات و دابەشی دەکەن بەسەر گەلدا .\nنەوەی نوێ ئەم گەلە ئەگەر مێژووی ئەم دوو پارتە سیاسیە نەزانێت ، واقعی حاڵ پێیان دەڵێت کەوا مێژوویان لە ئێستایان زۆر جوانتر نییە شەڕی ناوخۆ وە دووئیدارەیی وە دزی و تاڵانی وە ئیرهابی فیکری گەورەترین شانازی ئەمانە .\nئێستاش بێدەسەڵاتی پەرلەمان وە هێرشکردنی فراکسیۆنەکان بۆ سەر یەک وە ئاماژە کردن بۆ خیانەتە گەورەکان ، وە دووکەرت بوونی حوکومەت وە هەر لایەک بەناوی پارتە سیاسیەکەی خۆیەوە وەڵامی تیمی وەزاری ئەولا دەداتەوە وە شانازی بە خیانەتە گەورەکانەوە دەکەن .\nئەم واقعە ئەوەمان پێدەڵێت نە حوکومەت بونیهەیە نە پەرلەمان جگە لە دوو دەسەڵات کە تەحەکوم دەکەن بە داهاتووی ئەم گەلە ستەمدیدە خۆشی نەدیوە .


بەوێنە؛ بەرپرسێكی یەكێتی لە حكومەتی هەرێم خانەنشین بوو – تۆڕی میدیایی خەڵک\nبەوێنە؛ بەرپرسێكی یەكێتی لە حكومەتی هەرێم خانەنشین بوو\n2019/10/01 - 3:40 PM\nقوباد تاڵەبانی وەزارەتی ناوخۆ بەسەر دەكاتەوە و ستایشی ڕۆڵی بریكاری وەزیری ناوخۆ دەكات، كە پشكی حزبەكەی بووە لە چەند كابینەیەكی حكومەتی هەرێم و دراوەتە جەلال كەریم.\nبەپێی ڕاگەیەنراوێكی نووسینگەی جێگری سەرۆك وەزیرانی هەرێم، كە دراوە بە (خەڵك) قوباد تاڵەبانی، جێگری سەرۆك وەزیران ئەمڕۆ 1ی تشرینی یەكەمی 2019 دیوانی وەزارەتی ناوخۆی بەسەر كردەوە و لە لایەن ڕێبەر ئەحمەد، وەزیری ناوخۆ و مامۆستا جەلال كەریم پێشوازی لێكرا و لەمیانەی بەسەركردنەوەكەدا ستایشی كۆشش و هەوڵەكانی وەزارەتی ناوخۆی كرد لە پاراستنی سەقامگیری و ئاسایش لە هەرێمی كوردستان.\nقوباد تاڵەبانی خزمەت و دڵسۆزییەكانی جەلال كەریم، بریكاری وەزیری ناوخۆ و ژمارەیەكی تر ئەفسەری باڵای بەرز نرخاند، كە خانەنشین دەبن و بەتایبەت ستایشی خەبات و لێبڕانی جەلال كەریمی كرد چ لە قۆناغی پێشمەرگایەتی و خەباتی شاخ و چ لە ناو وەزارەتی ناوخۆ.\nئاماژەی بەوەكرد، ناوبراو بەبەردەوامی لە سۆنگەیەكی نیشتمانی و كوردپەروەرانە ئەرك و كارەكانی خۆی وەك بریكاری وەزیری ناوخۆ ڕاپەڕاندووە و لەگەڵ وەزیری ناوخۆدا هیوای سەركەوتنیان لە قۆناغی نوێدا بۆ خواست.


پارێزگه‌رێ دهوكێ پێشوازیا كونسلا ئێكه‌تیا ئه‌وروپا دكه‌ت | پارێزگەھا دھوك\nب ئامادەبوونا سەرۆکێ حکومەتا هەرێما کوردستانێ بەرێ بنیاتی بۆ کارگەها جۆتیار هاتەدانان\nپارێزگارێ دهۆکێ دگەل شاندەکێ نۆژدارێن دەروونی یێن کۆمارا ئەڵمانیا باس ل پلانا وان یا ستراتیژی ل پارێزگەهێ کر\nپارێزگارێ دهۆکێ بۆ خێزان و کەسوکارێن شەهیدان: باشترین وەفا بۆ خۆینا شەهیدان بەردەوامی دانە ب رێبازا وان و پاقژراگرتنا خەباتا شەهیدانە\nپارێزگارێ دهۆكێ سه‌را پرۆژێ ئه‌نده‌ر پاسا سێمیلێ ل سه‌ر رێكا نیڤ ده‌وله‌تى دا\nپارێزگارێ دهۆکێ دگەل هژمارەکا بازرگانێن پارێزگەها دهۆکێ کۆمبوو\nلدۆر پرۆژێ دەزگایێ SKL یێ سویدی بو پێشخستن و پشتەڤانیا حکۆمەتا خووجهی ل پارێزگەها دهۆکێ کومبونەك هاتە ئەنجامدان\nلژنا گەشەپێدان و پشتگریکرنا پرۆژێن پیشەسازی ل پارێزگە دهۆکێ رەزامەندیی لسەر هەشت پرۆژێن کارگەهان کر\nپرۆژێن خزمه‌تگوزارى بۆ چار گۆندێن قه‌زا به‌رده‌ره‌ش دێ هێنه بجهئینان\nلسەر راسپاردەیێن پارێزگارێ دهوکێ کومبونەك هاتە ئەنجامدان بو پتر پاراستن و بەرقەرارکرنا ئێمناهی و ئاسایشا سنوری و پاراستنا ئەردێن چاندن و کانزایان\nجێگرێ پارێزگارێ دهۆكێ په‌سنا رولێ رێكخراوا یونسێڤ كر هه‌مبه‌ر ئه‌و خزمه‌تا بو زاروكان وته‌خا كێمده‌رامه‌ت پێشكێشدكه‌ت\nئه‌ڤروئێڤارى 8/7/2019 ل كوچكا مێهڤانداریا به‌رێز فه‌رهاد ئه‌مین ئه‌تروشى پارێزگه‌رێ دهوكێ پێشوازیا خانم ( كلارێس ) كونسلا ئێكه‌تیا ئه‌وروپا ل هه‌رێما كوردستانێ وشاندێ دگه‌لدا كر.\nدهه‌ڤدیتنه‌كێدا ب ئاماده‌بونا به‌رێز اسماعیل محمد احمد هاریكارێ پارێزگه‌رى بو كاره‌وبارێن ئاواره وپه‌نابه‌ران به‌حسێ ره‌وشا پارێزگه‌ها دهوكێ وره‌وشا ئاواره وپه‌نابه‌ران ل ناڤ وده‌رڤه‌ى كه‌مپان ل سنورێ پارێزگه‌هێ وئه‌و كار وخزمه‌تا بو دهێته پێشكێشكرن ب رێكا پارێزگه‌هێ وجڤاكێ ده‌وله‌تى هاته كرن.\nب ئامادەبوونا سەرۆکێ حکومەتا هەرێما کوردستانێ بەرێ بنیاتی بۆ کارگەها جۆتیار هاتەدانان 2021-06-17\nپارێزگارێ دهۆکێ دگەل شاندەکێ نۆژدارێن دەروونی یێن کۆمارا ئەڵمانیا باس ل پلانا وان یا ستراتیژی ل پارێزگەهێ کر 2021-06-16\nپارێزگارێ دهۆکێ بۆ خێزان و کەسوکارێن شەهیدان: باشترین وەفا بۆ خۆینا شەهیدان بەردەوامی دانە ب رێبازا وان و پاقژراگرتنا خەباتا شەهیدانە 2021-06-16\nپارێزگارێ دهۆکێ دگەل کۆنسلێ گشتی یێ ئيکەتیا ئەورۆپا یێ هەرێما کوردستانێ رەوشا دەڤەرێ و پارێزگەهێ گۆتوبێژکر 2021-06-16\nب ئاماده‌بوونا پارێزگارێ دهۆكێ و نوونه‌رێ وه‌زاره‌تا نافخۆ رێ ورسمێن جوداكرنا رێڤه‌به‌ریا پۆلیسێن زاخۆ ژ پۆلیسێن پارێزگه‌ها دهۆكێ هاتنه گێران 2021-06-16\nپارێزگارێ دهۆكێ سه‌را پرۆژێ ئه‌نده‌ر پاسا سێمیلێ ل سه‌ر رێكا نیڤ ده‌وله‌تى دا 2021-06-16\nپارێزگارێ دهۆکێ دگەل هژمارەکا بازرگانێن پارێزگەها دهۆکێ کۆمبوو 2021-06-15\nرۆنکرنەک ژ راگەهاندنا پارێزگەها دهۆکێ 2021-06-15\nلدۆر پرۆژێ دەزگایێ SKL یێ سویدی بو پێشخستن و پشتەڤانیا حکۆمەتا خووجهی ل پارێزگەها دهۆکێ کومبونەك هاتە ئەنجامدان 2021-06-15\nلژنا گەشەپێدان و پشتگریکرنا پرۆژێن پیشەسازی ل پارێزگە دهۆکێ رەزامەندیی لسەر هەشت پرۆژێن کارگەهان کر 2021-06-15


سه‌رۆكی ده‌سته : هه‌موو هه‌وڵێك ده‌ده‌ین بۆ دۆزینه‌وه‌ی چاره‌سه‌ری كێشه‌ی ئه‌و ناوچانه‌ی ده‌كه‌ونه به‌رهێرشه‌كانی ده‌وڵه‌تانی درواسێ - ده‌سته‌ى سه‌ربه‌خۆى مافى مرۆڤ له‌هه‌رئمى كوردستان\nسه‌رۆكی ده‌سته : هه‌موو هه‌وڵێك ده‌ده‌ین بۆ دۆزینه‌وه‌ی چاره‌سه‌ری كێشه‌ی ئه‌و ناوچانه‌ی ده‌كه‌ونه به‌رهێرشه‌كانی ده‌وڵه‌تانی درواسێ\nby IHRCKR Admin | تشرینی یەکەم 22, 2019 | سلايد شو, هه‌واڵه‌كانی سه‌رۆكی ده‌سته, هه‌واڵی گشتی\nئه‌مرۆ دووشه‌ممه 10 ی ئۆكتۆبه‌ری 2019 سه‌رۆكی ده‌سته‌ی مافی مرۆڤ (ضياء بطرس صليوا) پیشوازی له گروپی ئاشتی مه‌سیحی (CPT )و هاوڕێ له‌گه‌ڵ نوێنه‌رانی خوڵكی گونده‌كانی سنوری هه‌ردوو ده‌وڵه‌تی ئێران و توركیا كه ده‌كه‌ونه ژێر هه‌ڕه‌شه‌ی تۆپبارانه‌كانی ئه‌و دوو وڵاته به‌بیانوی بونی په‌كه‌كه‌و دیموكرات له‌و ناوچانه له سنوره‌كانی قه‌ندیل و نه‌هله‌و ئامێدی و ئه‌وه‌ش بۆته مایه‌ی بڵاو بونه‌وه‌ی ترس و شه‌هید بون و كاول بونی ئه‌و ناوچانه‌و به جێ هیشتنی خه‌ڵكه‌كه‌و چۆڵ كردنی هه‌ندێ ناوچه به‌ته‌واوه‌تی .\nوه شانده‌كه ڕاپۆرته‌كیان پیشكه‌ش به سه‌رۆكی ده‌سته كرد سه باره‌ت به كاریگه‌ری و زه‌ره‌ره‌كانی ئه‌و هێرشانه بۆ سه‌ر ئه‌و ناوچانه له ڕووی ماددی و كشتوكاڵی و ئابوری یه‌وه هه‌روه‌ها ئاماژه‌یان به ئاواره بونی خه‌ڵكی ئه‌و گوندانه كرد كه له ئێستادا به‌هۆی نزیك بونه‌وه‌ی وه‌رزی سه‌رما مه‌ترسی له‌سه‌ر ژیانیان ده‌بێت به‌هۆی نه‌بونی شوێن و جێگه‌ی حه‌وانه‌وه\nله‌به‌رامبه‌ردا سه‌رۆكی ده‌سته جه‌ختی له‌سه‌ر ئه‌وه كرده‌وه كه هه‌وڵ ده‌دات به‌دوای ئه‌و بابه‌ته‌وه بیت و هه‌وڵی چاره‌سه‌ری ده‌ده‌ین و له‌گه‌ڵ لایه‌نی په‌یوه‌ندیدار له‌سه‌ر خه‌ت ده‌بین بۆ دۆزینه‌وه‌ی ڕێگه چاره‌یه‌كی گونجاو وه وتیشی وه‌ك ده‌سته له نزیكه‌وه ئاگاداری ژیان و گوزه‌رانی ئه‌و خه‌ڵكه‌ین و وتیشی پیویسته لایه‌نی په‌یوه‌ندیدار له ئیستاوه هه‌وڵی دابین كردنی شوێنی حه‌وانه‌وه‌و كابینه بدات به‌ر له هاتنی وه‌رزی زستان وه وتیشی ئێمه ته‌نها له ڕوانگه‌ی مرۆییه‌وه چاودێری بكه‌ین و قسه‌ی خۆمان بكه‌ین و هاوكار ده‌بین بۆ گه‌یاندنی ده‌نگ و مافی ئه‌و خه‌ڵكه.\nجێگه‌ی باسه ئه‌و رێكخراوه باره‌گای سه‌ره‌كی له ولایه‌ته یه‌كگرتوه‌كانی ئه‌مریكایه له شیگاغۆو ماوه‌ی 13 ساله له‌هه‌رێمی كوردستان كارده‌كه‌ن و كاره‌كانیان بریتی یه له قه‌ره‌بوكردنه‌وه‌ی ئه‌و خه‌لكه‌ی له ناوچه سنوریه‌كان توشی زه‌ره‌رمه‌ند ده‌بن.


شوێنەوارێك لە سۆران دۆزرایەوە كە مێژووەكەی بۆ ٧ هەزار ساڵ پێش ئێستا دەگەڕێتەوە – کوردی – RojNews.News\n24/05/2022 - 4:43:19 pm\nلە سەنتەری شارۆچكەی سۆران شوێنەوارێك دۆزرایەوە كە مێژووەكەی بۆ حەوت هەزار ساڵ پێش ئێستا دەگەڕێتەوە، ئەو شوێنەوارە لەلایەن تیمێكی شوێنەوارناسی بەرشەلۆنەی ئیسپانیا كاری هەڵكۆڵینی بۆكراوە.\nماوەی دوو هەفتەیە تیمێكی زانكۆی ئۆتۆنۆمی بەرشەلۆنەی ئیسپانیا بە هەماهەنگی و هاوكاری بەشی شوێنەواری زانكۆی سەڵاحەدین و بەڕێوەبەرایەتی شوێنەواری سۆران كاری هەڵكۆڵین لە گردی بانەهێلك لە سەنتەری شارۆچكەی سۆران ئەنجام دەدەن.\nکاری هەڵکۆڵین لەو گردەدا بۆ پێنجەمین جارە ئەنجام دەدرێت و نیومەتر لە شوێنەكەیان هەڵكۆڵیوە و چەندین پارچەی جیاوازی شوێنەواریان دەستكەوتووە.\nنەریمان خانەڕەحیم، مامۆستای زانكۆ لەبەشی شوێنەواری زانكۆی سەڵاحەدین بۆ ڕۆژنیوز وتی: ئەم شوێنەوارە بۆ سۆران گرنگی خۆی هەیە، چونكە ئەوە دەردەخات كە حەوت هەزار ساڵ پێش ئیستا مرۆڤ لێرەدا ژیاوە و شارستانیەت هەبووە، لەوسەردەمە مرۆڤ لەشاخەكان هاتوونەتە خوارەوە و ئاژەڵیان بەخێوكردووە و كشتوكاڵیان كردووە و گۆزەیان دروستكردووە.\nنەریمان خانەڕەحیم، مامۆستای زانكۆ لەبەشی شوێنەواری زانكۆی سەڵاحەدین\nشوێنەواری گردی بانەهێلك لە ساڵی (1954 ) لەلایەن تیمی شوێنەوارناسی زانكۆی شیكاگۆی ئەمریكی دۆزراوەتەوە و كاری هەڵكۆڵینی بۆكراوە، ماوەیی ( 5 ) ساڵیشە تیمی زانكۆی ئۆتۆنۆمی بەرشەلۆنەی ئیسپانی گرێبەستیان لەگەڵ بەشی شوینەواری زانكۆی سەڵاحەدین و بەڕێوەبەرایەتی شوێنەواری سۆران هەیە و كاری تێدەكەن.\nبە وتەی ئەو مامۆستایەیە زانکۆی سەڵاحەدین: لەئەنجامی كاری هەڵكۆڵیندا چەندین پاشماوەی شوێنەواری گرنگ دۆزراونەتەوە، لەوانەش (پارچەی كانزایی سەرەتیر و مستیلە، هەروەها گۆزەی سەردەمی ساسانیەكان و سەردەمی پێش ئیسلام و تادەگاتە سەردەمی حەلەف كە كۆنترینیانە و مێژووەكەی بۆ هەزارەی حەوتەمی پێش زاین دەگەڕێتەوە، هەروەها بەردی ئۆفسید و ئێسكی ئاژەڵ و تەندور و كەندویان دۆزیوەتەوە ).\nبەپێی زانیاریەكانی ڕۆژنیوز كە پێشتر لە بەڕێوەبەرایەتی شوێنەواری سۆران وەریگرتووە زیاتر لە هەزار شوێنی شوێنەواری لەسنوری ئیدارەی سەربەخۆی سۆران هەیە، لەلایەن تیمی زانكۆی بەرشەلۆنەی ئیسپانی و زانكۆی پەنسلڤانیای ئەمریكی و تیمێكی ئەڵمانی كاری هەڵكۆڵین لەو شوێنە شوێنەواریانەدا ئەنجام دەدرێت.\nئانا گۆمێز، سەرۆكی تیمی شوێنەوارناسی زانكۆی ئۆتۆنۆمی بەرشەلۆنەی وڵاتی ئیسپانیا، باسی لەوەکرد، دوو هەفتەیە كار لەو شوێنەوارەدا دەكەن و ئەمڕۆ دەستیان لەكار هەڵگرت، دەگەڕێنەوە بۆ ناوچەیەكی تر و لەكاری هەڵكۆڵین بەردەوام دەبن.\nئانا گۆمێز، سەرۆكی تیمی شوێنەوارناسی زانكۆی ئۆتۆنۆمی بەرشەلۆنەی وڵاتی ئیسپانیا\nئانا دەڵێت گردی بانەهێلك لەڕووی مێژووی شوێنەوارییەوە بایەخ و گرنگی زۆری هەیە، چونكە شوێنەوارێكی كۆنە و دەگەڕێتەوە بۆ حەوت هەزار ساڵ پێش ئێستا، دەشڵێت ئەمساڵ ئەنجامێكی باشمان بەدەست هێناوە و لەجاری داهاتوودا زیاتر بەرەو پێشەوە دەچین.\nكاری هەڵكۆڵین لەلایەن تیمی شوێنەوارناسی زانكۆی ئۆتۆنۆمی بەرشەلۆنەی ئیسپانی و تیمی شوێنەواری زانكۆی سەڵاحەدین بەچاودێری بەڕێوەبەرایەتی شوێنەواری سۆران لە گردی بانەهێلك كۆتایی هات و تەواوی شوێنەوارەكە بە نایلۆن و گڵ داپۆشرایەوە و تا وەرزێكی تر كاری هەڵكۆڵینی تیادا ڕاگیرا.\n1 داخستن 24


ئەمڕۆ ئەگەر پزیشكانی كوردستان كۆمپیوتەر بەكار نەهێنن سزا دەدرێن\n:: AM:09:32:15/09/2021 \nبەپێی ئەو وادەیەی لەلایەن سەندیكای پزیشكانی كوردستان بۆ سەرجەم پزیشكەكان دانراوە، ئەمڕۆ كۆتایی دێ و پێویستە سەرجەم پزیشكەكان راچێتەی دەرمان بە كۆمپیوتەر بنووسن.\nئەمڕۆ چوارشەم 15ـی ئەیلوول، رەوەز حەمەزیاد پزیشكی هەناو، بە "وشە"ـی ڕاگەیاند، بەپێی دواین بڕیاری سەندیكای پزیشكانی كوردستان، ئەمڕۆ دواین وادەیە بۆ سەرجەم پزیشكان كە دەبێ ڕاچێتەی دەرمان بە كۆمپیوتەر بنووسن.\nزۆرجار نە نەخۆش و نە دەرمانخانە و تاقیگەكان لێی تێناگەن\nزیاتر گوتی، ئەو بڕیارە تەواوی پزیشكان دەگرێتەوە، سەندیكای پزیشكان بەفەرمی ئاگاداری كردووینەتەوە كە 15ـی ئەیلوول دواین كاتە و دەبێت سەرجەم پزیشكان پێیەوە پابەندبن، دەبێ ڕاچێتەی دەرمان بە كۆمپیوتەر بنووسن دەنا سزا دەدرێن.\nئێستە یەكێك لەو كێشانەی لە سێكتەری تەندروستیدا هەیە، ئەوەیە بەشێك لە پزیشكان راچێتە بە دەستوخەتێكی ناشیرین دەنووسن، زۆرجار نە نەخۆش و نە دەرمانخانە و تاقیگەكان لێی تێناگەن، ئەوەیش زۆرجار هەڵە دروست بووە بۆ وەرگرتنی دەرمانی هەڵە.\nڕۆژی شەموو 28ی ئاب، سەندیكای پزیشكانی كوردستان بە بڕیارێك ڕای گەیاند، بەگوێرەی یاسای پەرلەمانی كوردستان ـ عێراق ژمارە شەشی ساڵی 2000، پاڵپشت بە ڕێنوێنی سەندیكای پزیشكانی كوردستان ـ ئەنجوومەنی باڵا، بڕیار دراوە تا 15ی ئەیلوولی 2021، سەرجەم پزیشكان ڕاچێتەی دەرمان بە كۆمپیوتەر بنووسن.\nلێشاوێك لە كادری حزبەكانی تر پێوەندی بە پارتییەوە دەكەن\nتارمایی و ترس یەكێتی دادەپۆشێت\nدەستێك بە پلان وێنەی كاندیدەكەی پارتی لە هەڵەبجە دەدڕێنێت\nفازڵ میرانی: ئێمە قسە بە كەس ناڵێین و قوتابخانەی بارزانی نەمرین\nكەشتییەكەی گۆڕان بە شۆفێر و سەرنشینەوە پێوەندی بە پارتییەوە كرد\nبەرپرسێكی یەكێتی هێرش دەكاتە سەر سێ ماڵە پارتی و برینداریان دەكات\nبڕیارێكی گرنگ لە سەرۆكی حكوومەتی هەرێمی كوردستانەوە\nمه‌سروور بارزانی موژده‌یه‌كی تری به خه‌ڵكی كوردستان راگه‌یاند


بیری ئۆجالان وایکردووە ژن ببێتە پێشەنگی شکاندنی گۆشەگیریی | ROJnews\nبیری ئۆجالان وایکردووە ژن ببێتە پێشەنگی شکاندنی گۆشەگیریی\nشەممە, 25 ماي 2019 - 08:17\nدەوڵەتی تورک، گۆشەگیرییەکی سەختی خستووەتە سەر عەبدوڵا ئۆجالان، ڕێبەری پەکەکە، بە پێشەنگایەتی لەیلا گوڤەن، ژنە پەرلەمانتارێکی باکوری کوردستان، دەیان هەزار کەس بە چالاکی مانگرتن هەوڵی شکاندنی ئەو گۆشەگیرییە دەدەن، ژنانی باشوری کوردستانیش پێیان وایە بیری ئۆجالان بۆ ئازادیی ژن، وایکردووە ژنان پێشەنگایەتی شکاندنی گۆشەگیریی بکەن.\nدەوڵەتی تورک ماوەی ٨ ساڵە، گۆشەگیرییەکی توندی خستووەتە سەر عەبدوڵا ئۆجالان، ڕێبەری پارتی کرێکارانی کوردستان- پەکەکە، ڕێگا نادات پارێزەران و خانەوادەکەی سەردانی بکەن.\nبۆ شکاندی ئەو گۆشە گیرییە، لەیلا گوڤەن، پەرلەمانتاری هەدەپە و هاوسەرۆکی کۆنگرەی جڤاکی دیموکرات- کەجەدە ١٩٩ ڕۆژ لەمەوبەر و لەنێو زیندانی شاری ئامەدی باکوری کوردستان، بڕیاریدا مانگرتنی بێسنوور لەخواردن ڕابگەیەنێت.\nبڕیارەکەی لەیلا گوڤەن، بووە هەوێنی خەباتێکی گەورە و لە ئێستادا هەزاران کەس، لە زیندانەکانی باکوری کوردستان و تورکیا و شارەکانی باکور و باشوری کوردستان و وڵاتانی ئەوروپا، لە مانگرتنی خولی و مانگرتنی بێسنوور و مانگرتنی تا مردندان، لەپێناو شکاندنی گۆشەگیریی سەر عەبدوڵا ئۆجالان، ڕێبەری پەکەکە.\nئۆجالان لە تێزەکانیدا گرینگییەکی زۆری بە ئازادیی ژن و توانای ژنان داوە، هەمیشە ئەوە دووپات دەکاتەوە کە تا ژنان ئازاد نەبن کوردستان ئازاد نابێت، هەروەها پێی وایە دەبێت ژنان پێشەنگایەتیی ڕاستەقینەی کۆمەڵگا بکەن و لە هەموو کایەکانی ژیاندا بەشداریی ڕاستەقیە بکەن.\nیەکێک لەو سیستمە نوێیانەی ئۆجالان پێشنیاری کردووە بۆ بەرجەستەکردنی ڕۆڵی ژنان لە کۆمەڵگادا، سیستمی هاوسەرۆکایەتییە بۆ بەڕێوەبردنی دامەزراوەکان، ئەویش بەواتای ئەوەدێت، هەموو دامەزراوەیەک دوو سەرۆکی هەبێت، کە پێکبێن لە ژنێک و پیاوێک، ئێستا ئەم سیستمە لە هەموو ئەو دامەزراوانەدا پەیڕەو دەکرێت کە لەسەر بیری ئۆجالان کاردەکەن.\nسنور کەریم، ژنێکە لە باشوری کوردستان و لە یەکێک لە خوێندنگاکانی باشوری کوردستاندا مامۆستایە، پێی وایە هۆکاری ئەوەی کە ژنان پێشەنگایەتی هەوڵەکانی شکاندنی سەر گۆشەگیریی سەر عەبدوڵا ئۆجالان دەدەن، ئەوەیە کە ئۆجالان چەندین ساڵ هەوڵی بۆ ئازادیی ژن داوە، دەشڵێت: ئەوەی ئێستا وایکردووە لەیلا گوڤەن، ببێتە هەوێنی مانگرتنی هەزاران لەیلای دیکە، بۆ هەڵگرتنی گۆشەگیریی سەر عەبدوڵا ئۆجلان، بەرهەمی فکر و تێزی ئۆجەلانە، کە چەندین ساڵە لە بواری ژناندا پێشکەشی کردووە.\nسنوور پێی وایە کە ئۆجالان ئەو نا دادپەروەری و نایەکسانی ڕەگەزیانەی بەهۆی سیستمی سەرمایەدارییەورە دژی ژن ئەنجامدراوە، بووەتە هۆی ئەوەی ژن بە پلە دوو و کۆیلە ئەژمار بکرێت لە کۆمەڵگادا، بەڵام ئۆجەلان توانی هەموو ئەمانە لە پراکتیکدا پێجەوانە بکاتەوە و ژنی ئازاد بئافرێنێت، دەشڵێت: بیرۆکە و فکری ئۆجلان خزمەت بە دۆزی ژن دەکات، بۆیە ژنان پێشەنگایەتی شکاندنی گۆشەگیریی دەکەن.\nلاڤە کوردە، ڕۆژنامەنوس لە یەکێک لە دەزگاکانی ڕاگەیاندن لە باشوری کوردستان، پێی وایە کە لەیلا گوڤەن، وەک ژنێک توانیویەتی ببێتە پێشەنگ بۆ هەزاران هاوڵاتی دیکە لەهەر چوار پارچەی کوردستان و وڵاتانی ئەوروپا و نێو زیندانەکانی تورکیا و باکوری کوردستان بۆ شکاندنی گۆشەگیریی سەر عەبدوڵا ئۆجالان، دەشڵێت: ئۆجالان هەموو چەوساندنەوەیەک دژی ژنان ڕەت دەکاتەوە و پێوایە چەوساندنەوەی ژنان چەوساندنەوەی تەواوی گەلە، هەر بۆیە بەشێكی زۆری ژنان پێشەنگایەتی شکاندنی گۆشەگیریی سەر عەبدوڵا ئۆجالان دەکەن.\nئەو ژنە ڕۆژنامەنووسە، نیگەرانە لەوەی کە لە دەزگا ڕاگەیاندنەکانی باشوری کوردستاندا گرنگی بەوەنادرێت، کە شەپۆلێکی گەورەی مانگرتن دژ بە گۆشەگیریی سەر عەبدوڵا ئۆجالان بە پێشەنگایەتی ژنێک بەڕێوەدەچێت، دەڵێت: لەبەر ئەوەی دەزگا ڕاگەیاندنەکان سەربەخۆنین بۆیە ناتوانن گرنگی بەو پرسانە بدەن.\nلەیلا گوڤەن پەرلەمانتاری هەدەپە و هاوسەرۆکی کەجەدە لە ٧ی تشرینی دووەمی ٢٠١٨-ەوە، لەنێو زیندانی شاری ئامەدی باکوری کوردستان، ڕایگەیاند، کە دژ بەو گۆشەگیرییەی خراوەتە سەر عەبدوڵا ئۆجالان، ڕێبەری پەکەکە، مانگرتنی بێسنوور لە خواردن ڕادەگەیەنێت، لە ئێستاشدا هەرچەند باری تەندروستی ناجگیرە بەورەیەکی بەرزەوە ١٩٩ ڕۆژە بەردەوامە لە مانگرتن.\nلەژێر فشاری ئەو چالاکی مانگرتنانەی کە بەپێشەنگایەتی لەیلا گوڤەن دەستی پێکرد، دەوڵەتی تورک ناچاربوو، ڕۆژی ٢ و ٢٢ی ئەم مانگە ڕێگا بە پارێزەران بدات کە سەردانی ئیمڕاڵی بکەن، هەروەها جارێکیش ڕێگای داوە خانەوادەکەی سەردانی ئۆجالان بکەن، بەڵام مانگرتووان هێشتا بەردەوامن لە مانگرتن و پێیان وایە گۆشەگیریی تێک نەشکاوە.


دەرچەکانی تەزویر لە هەڵبژاردنی ۳۰ی ئەیلولدا\nکاروان رەسوڵ- بەرێوەبەری نووسین\nتەزویر رێگایەکە بۆ کۆکردنەوەی دەنگ و گۆڕینی باڵانسی هێز، لە وڵاتە پێشکەوت و دیموکراتەکانیش رێگە لە ساختەکاری دەنگدان ناگیرێت بەڵام بەپێ رێکارەکان لە وڵاتێکەوە بۆ وڵاتێکی تر گۆڕان بەسەر رێژەکەدا دێت.\nدیدی لایەنە نەیارەو ئۆپۆزسیەکان هەرێمی کوردستان لەسەر تەزویر،\nبەدڵنیاییەوە ئەوەناشارنەوە کە لایەنەکانی دەسەڵات تەزویر دەکەن بەڵام لە هەوڵی گرتنەبەری ئەو رێکارانەدان کەکەمترین تەزویر بکرێت، بەپێ لێدوانی هێزە ناڕازیەکان کە زۆر جار بۆ میدیای ئەدەن دەڵێن شوکرین بۆ هەڵبژاردنی هەرێمی کوردستان پێنج کورسی تەزویر بکەن لایەنی دەسەڵات بەڵام لەم رێژەیە زیاتر کارەساتە دەبێت رێی لێ بگیرێت.\nکاریگەری ووڵاتانی دراوسی لەسەر گۆڕینی دەرئەنجامەکان،\nبەدڵنیایەوە دەوڵەتانی دراوسی کاریگەری بەهێزیان هەیە هەندێ جار بە هێزی یەکلایکەرەوە لە قەڵەم ئەدرێن راستەوخۆ یان ناراستەوخۆ لە بەرژەوەندی هاوپۆل و لەلایەکی تریشەوە بۆ فراوان بونی دەسەڵاتیان لە هەرێمدا، هەندێ جار هێزیان ئەو کاتە بەدیدەکرێت کە دابەشکاری پۆستەکان دەکرێت نمونەشمان زۆرە بۆ ئەوبابەتە لای خوێنەر رونە.\nدەنگدانی دووبارە یان دروست کردنی بەڵگەنامەکان بۆ کەسانی تر،\nئەمەش رێگەیەکی تری ساختەکاریە زۆر قورسە رێگە لەم شێوازە بگیرێت کۆمسێونیش لەهەوڵی بنبڕکردنیدایە بەنمونەش دەرکردنی رێکاری وێنەگرتنی دەنگدەرو بەڵگەنامەکەی بەڵام لەدوای دو رۆژ ئەم رێکارە هەڵوەشایەوە، هەندێ جاریش کارمەندانی کۆمسێون هەندێ ووردبینی هەیە لە سەر دەنگدەر بۆیان ناکرێت ناتوانن دڵنیا بن ئەوکەسە هەمان کەسە کەهەڵگری ئەو بەڵگەنامەیەیە یان نا.\nئەو شوێنانەی دەسەڵات هێزی یەکەمە ساختەکاری بێ شوماری تێدادەکرێت،\nلە هەردو زۆنی سەوز یان زەرد کەدەسەڵات بەهێزن دەتوانن رێژیەک ئیمزا بکەن و کارت بکەنە سندوقەکانەوە لەبەرژەوەندی خۆیان، ئەم حاڵەتە هەندی جار ریژەی دەنگی ناوسندوق زیاتربوە لە ریژەی دەنگدەر بۆیە دەنگی ئەو وێستگەیە هەڵوەشاوەتەوە بەڵام لە هەڵبژاردنی ئەم جارە کارتی دەنگدان بەپێ ژمارەی دەنگدەردێت بۆ نمونە وێستگەیەک ٥۰۰ دەنگدەری لێە ٥۰۰ کارتی بۆدێت بەڵام بەهۆی بەشداری کەمی رێژەی دەنگدەرەوە مەترسی لەسەر ئەم شێوازە تەزویرە هەیە.\nناردن بە ئەپڵیکەیشنی وەتس ئاپ،\nئەگەر ئەودەنگەی ئێوارە بە وەتس ئاپ ئەنێردرێت بکرێتە بنەما ئەویش مەترسی هەیە چونکە ئەگەر هەیە هەندێ هێز لەهەوڵی تێکەڵ کردنی هەندی ئەنجامی ترن لە بەرژەوەندی خۆیان بەهەر شێوازو شێوەیەک بێت بەڵام کۆمسێون هەندێ رێکاری گرتۆتەبەر بۆ دەربازبون لەساختەکاری لەم رێگەیەشەوە ئێتر نازانرێت تاچەند سەرکەوتو ئەبێت.\nبەرێکردنی ئەنجامەکان بەرەو پارێزگاکان،\nیەکێکی تر لەو مەترسیانە ئەوەیە دوای داخستنی بنکەی دەنگدان و بەرێکردنی سندوقەکانی بەرەوە ئۆفیسی پارێزگاکان و تێکەڵ کردنی سندوقی ئامادەکراو ئەویش لە هەڵبژاردنەکانی پێشوو ئەنجامدراوە، بەڵام وابڕیارە هەمو بەرێوەبەری وێستگەکان و نوینەری قەوارە سیاسیەکان لەگەڵ سندوقەکان بڕۆن تا ئۆفیسی پارێزگاکان لەوێش لە ژێر چاودێری ووردی کامێرادا دەبێت.\nمانەوەی سندوقەکان لە ئۆفیسی پارێزگاکان،\nپێش ناردنی فۆڕمی ٥۱ و ٥۲ بۆ ئۆفیسی نیشتیمانی،\nئەویش مەترسیەکی ترە چونکە لەوەیە دیسانەوە کارت بخرێتەوە ناو سندوقەکان و ئەو سندوقانە ناچار بەژماردن بکرێتەوە ئەویش لەبەرژەوەندی هەندێ لایەن.\nداخڵ کردنی داتاکان لە ئۆفیسی نیشتیمانی.\nمەترسی ئەوەش هەیە لەکاتی داخڵکردنی داتاکان بەبنما وەرگرتنی فۆڕمی ٥۱ و ٥۲ دەستکاری هەندێ دەرئەنجام بکرێت، بە وتەی کۆمسێون ئامادەکاری کراوە لەرێگەی چەند تیم و نوینەری قەوارەسیاسیەکانەوا داتاکان داخڵ بکرێت.\nزۆر کات مەترسی ئەوە هیە دەرئەنجامی هەڵە رابگەیەندریت لەو کاتەدا هەندی دەرئەنجام هەڵەبن ئەوەش لەهەندی ووڵاتی شەرقی ئەم کارە کراوە هەندێ جار تێدەپەڕێت و هەندی جاریش دەگەرێنەوە بۆ ووردبینی کردنی دەرئەنجامەکان ئەمش وادەکات جارێکی تر لەووردبینی کردندا ساختەکاری بکرێت.\nلای هەموان رونە هەڵبژاردنی پەرلەمانی کوردستان لە ۳۰ ی ئەیلولی ۲۰۱٨ دا ئەنجام دەدرێت و یەک لایی کەرەوە دەبێت بۆ لایەنی دەسەڵات و نارازیەکان و هەردولاشایان مەترسی کەمکردن ولەلایەک دڵخۆشی زیاتکردنی کورسیان هەیە، ئەم خولەی پەرلەمانیش ۷۷٤ بەربژێرکێبڕکێ دەکەن بۆ بەدەست هێنانی ۱۱۱ کورسی پەرلەمان.


كلیپێكی بڵاونەكراوەی هونەرمەندی جوانەمەرگ ئەردەڵان بەكر بڵاودەكرێتەوە\n1972 جار خوێندراوەتەوە کات03:34 بەروار10-06-2019\nهەردی عومەر كامێرامان و دەرهێنەر بۆ یەكەمجار كلیپێكی بلاونەكراوەی هونەرمەندی جوانەمەرگ ئەردەڵان بەكر بڵاودەكاتەوە كە 18 ساڵ لەمەوبەر كارەكانی بۆ كراوە.\nهەردی عومەر لەبارەی كلیپە بڵاونەكراوەكەی ئەردەڵان بەكر دەڵێت: "کلیپێکی جوانە مەرگ ئەردەڵان بەکر پێش هەژدە ساڵ دروست کراوە ئێستا بڵاوی دەکەینەوە".\nهەردی عومەر ئاماژەی بەوەشداوە: "ئەردەڵان کەسێکی بە جورئەت بوو حە زی لە تازەگەری بوو هەموو کات دڵسۆزی هاوڕێکانی بوو کوردی خۆش دەویست".\nلەبارەی ئەم كلیپە هەردی عومەر روونیكردووەتەوە كە، "نوسخەی یەکەمی کلیپەکە کاتی خۆی وون بوو ئەمە نوسخەی دووهەمی خامەکەیەتی بە VHS هەڵگیراوە بۆیە کوالیتی وەک پێویست نیە بەڵام بۆمێژووی هونەری ئەم هونەرمەندە بە پێویستمان زانی بڵاویبکەینەوە".


ماکرۆن و مێرکڵ گەیشتنە ڕێککەوتن – Daily Kurdistan\nماکرۆن و مێرکڵ گەیشتنە ڕێککەوتن\nلە بەشی جیهان 20/06/2018\t187 جار بینراوە\nئەنگێلا مێرکڵ سەرۆک وەزیرانی ئەڵمانیا و ئیمانیۆل ماکرۆن سەرۆک کۆماری فەڕەنسا لە شاری بەرلین کۆبوونەوە. هەردوو سەرۆکەکە ڕێککەوتن لە سەر ئەوەی بودجەیەکی هاوبەش بۆ ئەوروپا درووست بکرێت و لە چوارچێوەی یاساکانی یەکێتی ئەوروپادا کێشەی پەنابەران چارەسەر بکرێت.\nدوای ئەوەی ئەنگێلا مێرکڵ و ئیمانیۆل ماکرۆن کۆبوونەوە، هەردوو سەرۆک پێکەوە کۆنگرەیەکی ڕۆژنامەوانی هاوبەشیان ئەنجامدا. مێرکڵ ڕایگەیاند “ئێمە لەگەڵ فەڕەنسادا لە پێناو باشتر کردنی بارودۆخی یەکێتی ئەوروپا گەیشتووینەتە ڕێککەوتن بۆ ئەوەی لاپەڕەیەکی نوێ بکەینەوە. ئێمە ڕێککەوتووین لەسەر ئەوەی بودجەیەکی هاوبەش بۆ ناوچەی یۆرۆ درووست بکرێت، وە هەروەها کێشەی پەنابەران کە لە ئێستادا بووەتە یەکێک لە گەورەترین کێشەکانی جیهان پێویستە لە چوارچێوەی یاساکانی یەکێتی ئەوروپا چارەسەرێکی هاوبەشی بۆ بدۆزرێتەوە و هەمووان پابەند بن پێیەوە.”\nوە هەروەها ئەنگێلا مێرکڵ ئاماژەی بۆ ئەوە کرد کە بە شێوەیەکی گشتی لە کۆبوونەوەکەدا لەگەڵ ئیمانیۆل ماکرۆن باسیان لە سیاسەتەکانی دەرەوە و ئاسایش و بەرگری، و کێشەی پەنابەران و بارودۆخی ئابووری کردووە.\n293 جار بینراوە 1 جار ئەمرۆ بینراوە\nپێشوو ئاکشەنەر: ئەگەر هەموو شتێک باشە بۆچی هەڵبژاردنتان پێشخست، ئەگەر خراپیشە بۆچی دەنگ بە ئێوە بدەین؟\nدواتر سەرجەم پارەکانی گازپرۆم لە بەریتانیا بلۆک کرا\nڕێگای کەرکوک – هەولێر کرایەوە\nئەو کەسەی لە تاڤگەکانی نیاگاراوە کەوتە خوارەوە بێ برینداربوون ڕزگاری بوو\nدەنگ لەسەر یاسای چاکسازی دەدرێت\nلە کام وڵات بەکارهینەرانی زەرفی نایلۆن بە زیندانیکردن سزا دەدرێن؟\nتوێژینەوەیەک: ژمارەی ڕاستەقینەی تووشبووانی کۆرۆنا لە ئیتاڵیا ١،٥ ملیۆنە


كه‌ی هاوینه‌هه‌واری زێدان كۆتایی دێت؟!\nله به‌رده‌وامی ڕكابه‌رییه نێوده‌وڵه‌تییه‌كانی جامی پاڵه‌وانان كه هه‌موو ساڵ به‌ر له ده‌سپێكی ڕكابه‌رییه‌كانی خوله به‌ناوبانگه‌كانی ئه‌ورووپی به‌ڕیوه‌ده‌چێت، ڕیاڵ مه‌درید له یاریگای مه‌ت لایفی نیوجێرسی ئه‌مریكا به‌روڕووی یانه‌ی ئه‌تڵتیكۆ مه‌دریدی هاوشارییه‌كه‌ی بوویه‌وه و دۆرانێكی زۆر قورسیشی پێشكه‌ش به ڕكابه‌ره‌كه‌ی كرد، تا ئێستا هیچ یانه‌یه‌ك به‌و شێوه‌یه له‌م ڕكابه‌ریانه‌دا نه‌دۆڕاوه.\nدێربی مه‌درید به‌رده‌وام هه‌ستیاره و هه‌میشه‌ش بینه‌ری خۆی هه‌یه، هه‌رچه‌ند ئه‌م یارییه دۆستانه بوو، به‌ڵام هیچ پێوانه‌یه‌كی دۆستایه‌تی پێوه دیار نه‌بوو، جگه له گۆڕینی زۆری یاریزانه‌كان، زینه‌دین زێدانیش جه‌ختی له‌وه كرده‌وه كه ئاتڵێتیكۆی ركابه‌رییان هاوشێوه‌ی یارییه‌كی فه‌رمی جه‌نگان و بیریان له‌وه نه‌كرده‌وه كه ئه‌وه یارییه‌كی دۆستانه‌یه، گوتیشی: من خۆم وه‌ك راهێنه‌ر هاوشانی سه‌رجه‌م یاریزانه‌كان ئاستێكی خراپمان پێشكه‌ش كرد، به‌ڵام متمانه‌م به یاریزانه‌كانم هه‌یه بۆ وه‌رزی داهاتوو به‌شێوه‌یه‌كی باش خۆیان ئاماده بكه‌ن.\nله شه‌وی دیێگۆ كۆستادا و هه‌ڵبه‌ت ده‌ركرانی كارڤاخاڵ، له ڕاستیدا یانه‌ی ریاڵ مه‌درید وێڕان بوو و به ئه‌نجامی 7-3 ئه‌م یارییه‌ی دۆڕاند. یاریزانانی ئه‌تلتیكۆ مه‌درید هه‌ر له خوله‌كی یه‌كه‌مه‌وه یارییه‌كه‌یان هێرشكارانه ده‌ست پێ كرد و ته‌نیا له گێمی یه‌كه‌مدا پێنج گۆڵیان له ریاڵ مه‌درید كرد، ئه‌ویش له كاتێكدا ریاڵ مه‌درید به یاریزانه سه‌ره‌كییه‌كانی یاری ده‌كرد. ئه‌تلتیكۆش دوای فرۆشتنی ئانتوان گریزمان به بارسێلۆنا گۆڕانكاری له هێڵی هێرشبه‌ردا كردبوو، به‌ڵام كۆستا باشتر له ڕابردوو یاری كرد و گورزی گه‌وره‌ی له ڕیاڵ مه‌درید دا، جیا له‌وه‌ش جواو فێلیكس ئه‌ستێره بچووكه نوێیه‌كه‌ی ئاتڵێتیكۆ مه‌درید له‌و یارییه یه‌كه‌مین گۆڵی خۆی به درێسی ئاتڵێتیكۆ له دژی ریال مه‌درید تۆمار كرد.\nئه‌م شكسته قورسه كه بێشك كاردانه‌وه‌ی زیاتر له یاری دۆستانه ده‌بێت، زه‌نگێكی مه‌ترسیداره بۆ زێدانی فه‌ڕه‌نسی. زیزۆ كه سێ وه‌رزی باشی له ریاڵ مه‌درید تێپه‌ڕاند و له هه‌ر سێ وه‌رزدا یانه‌كه‌ی له یانه‌ی ئه‌تلتیكۆ مه‌درید باشتر بوو، له ناوه‌ڕاستی وه‌رزی ڕابردوودا دووباره ڕاهێنه‌رایه‌تی ئه‌م یانه‌یه‌ی به‌ده‌سته‌وه گرته‌وه بۆ ئه‌وه‌ی جارێكی دیكه ریاڵ مه‌درید له‌م قه‌یرانه بێنێته‌ده‌ر كه تووشی بووه.\nیارییه‌كه‌ی نێوان ریاڵ مه‌درید و ئه‌تلتیكۆ مه‌درید ده‌ریخست چوونه‌ده‌ر له قه‌یران ئاوا به ئاسانی نییه. زێدان هه‌رچه‌ند چه‌ند یاریزانێكی ئاستبه‌رزیشی بۆ یانه‌كه‌ی گواستۆته‌وه، به‌ڵام نه‌یتوانی له دۆڕانێكی گه‌وره ده‌ربازی بێت. یاریزانانی وه‌كوو ئیدین هازارد و لۆكا یوڤیچ كه له هه‌ر یانه‌یه‌ك یاری بكه‌ن، هاوسه‌نگییه‌كه به‌لای ئه‌واندا ده‌شكێته‌وه، به‌ڵام بوونی ئه‌وانیش نه‌بوو به ڕێگر له دۆڕانیكی گه‌وره.\nهاوینی ئه‌مساڵ به جۆرێك له جۆره‌كان هاوینێكی نه‌فره‌تی بووه بۆ زێدان. له مردنی براكه‌یه‌وه بگره تا دۆڕان به‌رانبه‌ر به بایرن میونیخ و ئێستاش ئه‌تلتیكۆ مه‌درید له یاری دۆستانه‌ی پێش وه‌رزدا. ڕه‌نگه ئه‌گه‌ر یانه‌كه‌ی زێدان زووتر بچێته ناو ڕكابه‌رییه فه‌رمییه‌كان، هه‌ناسه‌یه‌كی وه‌به‌ر بێته‌وه و بتوانێ به چه‌ند بردنه‌وه‌ی سه‌ره‌تای وه‌رز قورسایی دۆڕاندنه‌كانی له‌بیر بكات.


كۆشكێكی هاوشێوەی تاج مەحەل دروست دەكرێت\nئەڵوەند كوێستانی 24/01/2022 - 08:56 هەواڵ/هەمەڕەنگ\n(براكاش چوكسی) گەورە بازگانێكی (52) ساڵەی هیندییە، لە شاری بورهانپوری ویلایەتی مادیا برادیشی ناوەندی ئەو وڵاتە كۆشكێكی هاوشێوەی كۆشكی تاج مەحەلی بۆ ژنە (27) ساڵەكەی دروستكرد.\nچوكسی دوای تەواوبوونی كۆشكەكەو لە وتەیەكیدا بۆ رۆژنامەنووسان ئاماژەی بەوەداوە دروستكردنی كۆشكەكەی لەسەر رووبەری (50) هێكتار زەوی بونیادی ناوە سێ ساڵی خایاندووەو نزیكەی (260) هەزار دۆلاری تێچووە كە دەكاتە (20) ملیۆن روپێەی هیندی و لەو ماوەیەدا لەگەڵ ژنەكەیدا چەند جارێك چوونەتە شوێنی كۆشكەكەی تاج مەحەل بۆ وەرگرتنی زانیاری لە بارەی وردەكاری كۆشكە بنەڕەتییەكەو لەگەڵیشیدا لە ئینتەرنێت چەندین وێنەی (3D) كۆشكەكەیان وەرگرتووە بۆ ئەوەی بە تەواوی ببێتە نموونەیەكی بچوككراوەی ئەو كۆشكە بە ناوبانگە.\nچوكسی ئەوەشی راگەیاندووە كە ئەو كۆشكە دیارییەكە بۆ ژنەكەی لە هەمان كاتیشدا دیارییە بۆ شارەكەیی و سەرجەم دانیشتوانەكەی.\nوتیشی: راستە كۆشكەكەمان شوێنێكی تایبەتی خێزانییە، بەڵام هەرگیز رێگر نابم لەوانەی دەیانەوێت بۆ بینینی تاج مەحەلە بچووكەكە سەردانمان بكەن، بەڵام بەو مەرجەی رێز لە تایبەتمەندییە خێزانییەكانمان بگرن.\nهەر بۆیە چوكسی و خێزانەكەی ناوبەناو پێشوازی لەو میوانانە دەكەن كە دەچن بۆ بینینی كۆشكەكەو زۆرجاریش بووك و زاوا تازەكان لە ناو باخ و چیمەنەكانی ئەو كۆشكەكەدا وێنەی یادگاری دەگرن.\nپێویستە بووترێت: چوكسی یەكەم كەس نییە بیرۆكەی خانوەكەی لە شێوەی ئەندازیاری تاج مەحەلەوە وەربگرێت، بەڵكو لە ساڵی (2013) شدا یەكێك لە لێپرسراوانی هیندستان بۆ بەزیندوو راگرتنی یادی ژنەكەی هاوشێوەی كۆشكەكەی تاج مەحەلی لە ویلایەتی ئۆتار برادیشی باكوری ئەو وڵاتە دروستكرد.\nشایانی باسە كۆشكی تاج مەحەل لە سەدەی حەڤدەدا لە لایەن ئیپراتۆر شا جەهانەوە بۆ زیندوو راگرتنی یادی شاژنە مومتازی ژنی دروستكرد كە لەكاتی لەدایكبوونی چواردەیەمین كوڕیاندا گیانی سپاردووەو لەو كاتەوە ئەو كۆشكە بە یەكێك لە شوێنە سەرنجڕاكێشەكانی هیند دادەنرێت و بەر لە بڵاوبوونەوەی ڤایرۆسی كۆرۆناش، رۆژانە (70) هەزار كەس لە هیندو سەرتاسەری جیهانەوە سەردانیان كردووە.\nچوكسی ئاماژەی بەوە داوە جگە لەوەی دروستكردنی ئەم كۆشكە بۆ دەربرینی خۆشەویستی خۆیەتی بۆ ژنەكەی، لە هەمان كاتیشدا بۆ رووبەڕووبوونەوەی ئەو دیمەنی كینەیەیە كە لەوڵاتدا دەبینرێت و خەڵك بە هۆی ئایین و تایەفەگەرییەوە دابەش بوون و ئەوانیش دەیانەوێت خۆشەویستی و ئارامگری و هۆگری لە نێو هاوڵاتیانیاندا دروست بكەن.\nئەو دەڵێت: ئەم كۆشكەی من وەك هێمایەكە بۆ خۆشەویستی كە جیاوازییە كۆمەڵایەتی و ململانێ سیاسییەكانمان تێدەپەڕێنێت.\nئەم قسانەش لە كاتێكدایە كە زۆربەی دانیشتوانی هیندستان (ناریندرا مودی) سەرەك وەزیری وڵاتەكە بەوە تۆمەتباردەكەن كە وڵاتی بەرەو لایەنگیری ئاینی و خۆتەرخان كردن بۆ لێنەبووردەیی بردووە.\nپێشترو لە ساڵی (2017) یشدا ئەندامێكی پەرلەمانی سەر بە حزبەكەی سەرەك وەزیر ئەوەی راگەیاندبوو كە تاج مەحەل مێژووی كلتووری هیندی گڵاوكردووە، چونكە ئەوەی دروستیكردووە كەسێكی خیانەتكار بووە.\n(تارا شێخ عوسمان – كەشتی نووح)


بیلدت پشتگیری لە تۆمارکردنی حیزبوڵا لە لیستی تیرۆردا دەکات - Radio Sweden Kurdish - رادیۆی سوید Radyoya Swêdê | Sveriges Radio\nبیلدت پشتگیری لە تۆمارکردنی حیزبوڵا لە لیستی تیرۆردا دەکات\nبڵاو کرایه‌وه måndag 22 juli 2013 kl 13.06\nوەزیری دەرەوەی سوید کارل بیلدت پشتگیری لە بڕیاری یەکیەتیی ئەوروپا دەکات بۆ تۆمارکردنی حیزبوڵا لە لیستی تێرۆریستاندا، بیلدت دەڵێت لە دوو حاڵەتدا دەتوانین بڵێین کە حیزبوڵا ئامادەکاری بۆ کاری تیرۆریستی و ئەنجامدانی لە سنوری یەکیەتی ئەوروپادا داوە ئەمەش کارێکە قوبوڵ ناکرێت و بۆیە لە لیستی تیرۆریستان تۆمار دەکرێن.\nئەو دوو حاڵەتەی بیلدت ئاماژەیان پێ دەدات یەکێکیان ڕووداوەکەی ساڵی پاری ناوچەی گەشتیاری بورگاسە لە بولگاریا کە تێیدا پێنج گەشتیاری ئیسرائیلی کوژران و ئەوی دیکەیان ڕو‌ەڵماڵین بوو لە هەوڵێکی هاوشێوە لە ناوچەی گەشتیاری لە قوبروس دژ بە گەشتیارە ئیسرائیلییەکان. ئەو کات سویدیییەکی بەڕەگەز لوبنانی بە گومانی ئەنجامدانی ئەو کارە دەستگیر کرا.\nجێی باسە بیلدت لە حالێ حازردا لە برۆکسلی پایتەختی بەلجیکایە کە ئەمڕۆ وەزیرانی دەرەوەی وڵاتانی یەکیەتیی ئەوروپا بە مەبەستی تاوتوێکردنی پرسی ناساندنی حیزبوڵا وەک تیرۆیست کۆ بونەوە و بڕیارییان دا. بەڵام ئەوەی کە سەختە جیاکردنەوەی کاری هێزە سەربازییەکانی حیزبووڵایە لە کارە سیاسییەکانی کە بێگومان بیلدت دەڵێت هێزێکی سیاسی بەهێزی ناوچەکەن و پێمان خۆش بێت یان نا دەبێت پەیوەندیمان لەگەڵیان هەبێت.


د.یوسف گۆران: خوێندنى تەکنیکى لە هەمو کاتێک زیاتر پێویستە بۆ وڵاتەکەمان | وەزارەتى خوێندنى باڵا و توێژینەوەى زانستى\nد.یوسف گۆران: خوێندنى تەکنیکى لە هەمو کاتێک زیاتر پێویستە بۆ وڵاتەکەمان\nد.یوسف گۆران وەزیرى خوێندنى باڵاو توێژینەوەى زانستى لەبارەى گرنگى و پێگەى زانکۆ پۆلیتەکنیکیەکان ڕایگەیاند: هەمومان دەبێت ئەو ڕاستیەمان لەبەرچاوبێت، کە خوێندنى تەکنیکى و زانکۆ پۆلیتەکنیکیەکان لە ئێستادا لە هەمو کاتێک زیاتر پێویستە بۆ وڵاتەکەمان.\nئەو ڕاگەیاندنەى وەزیرى خوێندنى باڵاو توێژینەوەى زانستى لە چوارچێوەى وتارێکدا هات، کە ئێوارەى ڕۆژى سێ شەممە، ڕێکەوتى (١/١١/٢٠١٦) لە ئاهەنگى دەرچوانى زانکۆى پۆلیتەکنیکى هەولێر پێشکەشى کرد.\nلە ئاهەنگى دەرچوانى زانکۆى پۆلیتەکنیکى هەولێر کە بەچاودێرى و ئامادەبونى د.یوسف گۆران وەزیرى خوێندنى باڵاو توێژینەوەى زانستى و، سەرۆکى ژمارەیەک لە زانکۆ حکومى و تایبەتەکان و، یەکێتیى مامۆستایانى کوردستان و مامۆستایان و لێپرسراوانى حکومى و، کەس وکارى دەرچوان لە پارکى ماجیدى لاند لە هەولێر بەڕێوەچو، بڕوانامەى بەکالۆریۆس و دبلۆمى تەکنیکى پێشکەش بە نزیکەى (٤٠٠٠) دەرچو لە (٣) کۆلێژ و (٨) پەیمانگەى تەکنیکى و (٣٧) پسپۆڕى لە بەشە جیاکانى ئەو زانکۆیە کرا.\nئاهەنگەکە بەهاتنەناوەوەى دەرچوانى کۆلێژ و پەیمانگە جیاکانى زانکۆکەو مامۆستایان و ستافى ئەنجومەنى زانکۆ دەستیپێکرد، پاشان چەند ئایەتێک لە قورئانى پیرۆز خوێندرایەوە، بەدوایدا ئامادەبوان بەساتێک ڕاوەستان ڕێزیان لە شەهیدانى ڕێگەى ڕزگارى کوردستان گرت.\nدەرچوان بەگەشبینیەوە لە ئایندە بڕوانن\nهەر بەو بۆنەیەوە د.یوسف گۆران وەزیرى خوێندنى باڵاو توێژینەوەى زانستى وتارێکى پێشکەش کرد، لەسەرەتای وتارەکەیدا د.یوسف گۆران وتى:" پیرۆزباى گەرم لە دەرچوانى ئەم خولەى زانکۆکەتان دەکەم، خۆشحاڵم ئەمڕۆ لەم ڕێوڕەسمەدا بەشدارى دەکەم، داواکارم دەرچوانى زانکۆکەتان بەئومێد و گەشبینییەوە خۆیان بۆ بەشدارى لە گەشەپێدان و ئاوەدانکردنەوەى کوردستان ئامادە بکەن".\nدەرچوان دەبێ لە پەیوەندى بەردەوامدا بن لەگەڵ زانکۆکەیان\nلە بەشێکى دیکەى وتارەکەیدا وەزیرى خوێندنى باڵاو توێژینەوەى زانستى بەگرنگیەوە باسى لە سێنتەرى (Alumni) کرد و وتى: ئەمڕۆ کە لەسەروبەندى ئاهەنگى دەرونن هیوادارم لە دواى تەواوکردنى خوێندنیان هەوڵ بدەن پەیوەندیتان لەگەڵ زانکۆکەتان بمێنێت و هەماهەنگى بکەن بۆ ڕیکخستن و ئەنجامدانى پڕۆژەو کارى هاوبەش، هاوکات داواکارم زانکۆکەتان کار بکات بۆ دامەزراندن و کردنەوەى ئۆفیسێکى (Alumni)ى کارا بۆ بەدواداچون و هەماهەنگى لەگەڵ دەرچوان.\nخوێندنى تەکنیکى لە ئەمڕۆدا گرنگە بۆ وڵاتەکەمان\nهەر لە وتارەکەیدا د.یوسف گۆران ئاماژەى بەگرنگى خوێندن تەکنیکى و زانکۆ پۆلیتەکنیکەکان کردو ڕایگەیاند:" زانکۆى پۆلیتەکنیکى هەولێر ڕۆڵێکى گرنگ لە سیستمى خوێندنى باڵا لە هەرێمەکەمان دەگێڕێت، بەو پێیەى کە ساڵانە ژمارەیەکى بەرچاو لە دەرچوانى ئامادەییەکان لە کۆلێژو پەیمانگەکانى وەردەگرێت و جێگەیان دەکاتەوە و دەرفەتى خوێندنیان بۆ دەڕەخسێنێت، هەروەک زۆربەى جاریش زانکۆى پۆلیتەکنیکى هەولێر بەسوپاسەوە زیاتر لە تواناى ڕاستەقینەى خۆى خوێندکار وەردەگیرێت". وتیشى " بابەت و پرۆگرامەکانى خوێندن لە زانکۆی پۆلیتەکنیکى هەولێر تەکنیکیەو خوێندکاران بۆ بازارى کارى هەرێم ئامادە دەکات" د.یوسف گۆران وتى: "دەبێت هەمومان ئەو ڕاستییەمان لەبەرچاو بێت کە خوێندنى تەکنیکى ئێستا لە هەمو کاتێک زیاتر بۆ وڵاتەکەمان پێویستە، زۆر بوارى گرنگ هەیە، زۆر کارامەیى و دەستڕەنگینى هەیە کە دەبێت بەهەند وەربگیرێت و لەناو پرۆگرامەکانى خوێندنى تەکنیکیدا پەرەیان پەرەیان پێ بدرێت و جێگەیان بکرێتەوە، چونکە بونى ژێرخانى فراوان بێ ئامادەکردنى خەڵکى پیشەیى بۆ پاراستنى پڕۆسەى گەشەپێدان لە کوردستان بەنیوە ناچڵى لە کوردستان دەهێڵێتەوە".\nدەبێ زانکۆ پۆلیتەکنیکەکان بەوریایەوە لە بازارى کار بڕوانن\nهەر لە وتارەکەیدا وەزیرى خوێندنى باڵاو توێژینەوەى زانستى ڕایگەیاند:" بازارى کارو سیستمى ئابورى لەسەرەتاسەرى دونیا زۆر بەخێرایى گۆڕانکارى بەسەردا دێ، بۆیە گرنگە زانکۆى پۆلیتەکنیک وەک زانکۆى پۆلیتەکنیکى هەولێر بەوریایەوە لە پێداویستیەکانى بازارى کار بڕوانێت و، ساڵانە توێژینەوەى زانستى و ڕوپێوى ورد ئەنجام بدەن بۆ تێگەیشتن لەو کارامەییانەى کە کەرتى گشتى و خاوەن کارو کۆمپانیاکانى کەرتى تایبەت پێویستى پێیانە، گرنگیشە لەبەر ڕۆشنایى ئەو توێژینەوە و ڕوپێوییانەدا هەم گۆڕانکارى لە پڕۆگرام و ڕاهێنانى خوێندن ئەنجام بدەن و، هەم پلانى کردنەوەى بەشى نوێ دابڕێژن، هاوکات گرنگە پەیوەندى بەردەوامتان لەگەڵ کەرتى گشتى و کەرتى تایبەت هەبێت و، ساڵانە بەشدارییان لە داڕشتنى سیاسەتى گشتى خوێندن و ڕاهێنان لە زانکۆکەتان پێ بکەن".\nدەرفەتى ڕاهێنانى پراکتیکى لەگەڵ کەرتى گشتى و تایبەت فراوانتر بکەن\nهەر لە چوارچێوەى وتارەکەیدا د.یوسف گۆران ڕو لە زانکۆى پۆلیتەکنیکى هەولێر وتى:" هەوڵ بدەن دەرفەتى ڕاهێنانى پراکتیکى (Internship) بەهەماهەنگى لەگەڵ کەرتى گشتى و تایبەت فراوانتر بکەن، هەروەها لەسەر ئاستى نێودەوڵەتیش دەبێت هەوڵ بدەن دەرفەتى لەو جۆرە بۆ خوێندکاران بڕخسێنن، ئەو جۆرە هەماهەنگى و کارکردنە زۆر گرنگە بۆ پتەوکردنى پەیوەندى لەگەڵ بازارى کار، هەروەک تێگەیشتن و بەرچاوڕونى زیاتر بۆ هەمولایەک فەراهەم دەکات" وەزیرى خوێندنى باڵاو توێژینەوەى زانستى دەستخۆشى لە ئەنجومەنى وەزیران و ڕێکخراوى (Irex) دەکەم کە دەستپێشخەرى فراوانیان هەبوە بۆ یارمەتیدانى زانکۆکانمان لەم بوارە".\nبەردەوام بن لە فراوانکردنى تۆڕى پە یوەندى نێودەوڵەتى\nده ستخوشى له زانکوکەتان دەکەین کە ساڵى پار بە سەرکەوتویى توانیتان ژمارەیەکى بە رچاو لە کۆنفرانسى نێودەوڵەتى ئە نجام بدەن و هە وڵەکانتان بۆ فراوانکردنى تۆڕى پە یوەندى نێودەوڵەتى جیگەى سوپاس و دەستخۆشییە، هیوامان وایە بەردەوام بن و بەتایبەت تەرکیز لەسەر پەرەپێدانى پڕۆگرامەکان و بەدەستهێنانى متمانەى نێودەوڵەتى بۆ پڕۆگرامەکانتان بکەن.هەروەها خۆشحالین زانکۆکەتان بە هاوکارى زانکۆ پۆلیتەکنیکییەکانى دیکەى کوردستان کاردەکەن بۆ جێبەجێکردنى پڕۆسەى بۆلۆنیا و گونجاندنى پرۆگرام و یەکەکانى خویندن لەگەڵ سیستمى ستانداردى دنیا کە بێگومان ئاستى خوێندنى تەکنیکى بەرەو قۆناغێکى نوێ و ئاستى بەرز دەبات.\nدەرچونتان پیرۆز بێ\nلە کۆتایى وتارەکەیدا وەزیرى خوێندنى باڵاو توێژینەوەى زانستى دەستخۆشى لە ڕێکخەرانى ئاهەنگەکە کرد، هەروەک دەستخۆشى لە مامۆستایان و ستافى زانستى زانکۆى پۆلیتەکنیکى هەولێر کرد بۆ پێگەیاندنى نەوەیەکى نوێ، لەهەمان کاتدا پیرۆزبایى لە دەرچوان و کەس وکاری دەرچوانیش کرد.\nلە بەشێکى دیکەى ئەو ئاهەنگەدا د.کاوە شێروانى سەرۆکى زانکۆى پۆلیتەکنیکى هەولێر بەوەکالەت و، نوێنەرى خوێندکاران وتاریان پێشکەش کرد.\nبڕوانامەى بەکالۆریۆس و دبلۆمى تەکنیکى پێشکەش بە نزیکەى (٤٠٠٠) دەرچو کرا\nهەر لەو ئاهەنگەدا، دواى سوێندخواردن، لەسەر داواى ڕاگرى کۆلێژ و پەیمانەگەکان، لەلایەن سەرۆکى زانکۆوە بڕوانامەى بەکالۆریۆس و دبلۆمى تەکنیکى پێشکەش بەسەرجەم دەرچوان کرا، کە ژمارەیان نزیکەى (٤٠٠٠) دەرچوبو.\nیەکەمەکان خەڵات کران\nبەپێشکەشکردنى خەڵات بەسەر یەکەمەکانى کۆلێژ و پەیمانگەکان لەلایەن د.یوسف گۆران وەزیرى خویندنى باڵاو توێژینەوەى زانستى و، لێپرسراوانى ئامادەبو، ئاهەنگەکە کۆتایى پێهات.


سەردەشت ئاوێنەی باڵانوێنی زوڵم لێکراویی کوردە - Mehr News Agency\n28 pûşperê 2017 - 16:09\nNews Code 10959\nسەردەشت ئاوێنەی باڵانوێنی زوڵم لێکراویی کوردە\nسەید ئەحسەن عەلەوی نوێنەری سنە، دیواندەرە و کامیاران بە بۆنەی ساڵڕۆژی کیمیابارانی سەردەشت پەیامێکی بڵاوکردەوە.\nبە ڕاپۆرتی ئاژانسی هەواڵی مێهر، پەیامەکەی سەید ئەحسەن عەلەوی نوێنەری سنە، دیواندەرە و کامیاران لە مەجلیسی شۆرای ئیسلامی،بە بۆنەی ساڵڕۆژی کیمیابارانی شاری سەردەشت بەم شێوە بڵاو بووەتەوە.\nبە ناوی خوا\nبیرئانێنی هێرشی کیمیایی ڕژێمی بەعس بۆ سەردەشتی سەربەرز، پەڵەیەکی ڕەشە بە ناوچاوی تیرۆریزم و چەوسێنەریی جیهانیەوە کە هەر ساڵە لە ٧ ی پووشپەڕ، دڵی مرۆڤایەتی دووبارە دەهەژێنێت.\nسەردەشت وەکوو یەکەمین شاری قوربانی چەکە کیمیاییەکان، ئاوێنەی باڵانوێنی زوڵم لێکراوی کوردەکانی جیهانە. کوردەکان لە سەرتانسەری مێژوودا لە لایەن دوژمنەوە هێرشیان کراوەتە سەر و ڕۆژ لە دوای ڕۆژ بێ بەشتر بوونەتەوە.\nلە هێرشی کیمیایی ساڵی ١٣٦٦ ی ڕژێمی خوێنمژی بەعس بۆ سەر شاری کوردنشینی سەردەشت، ١٣٠ کەس شەهید بوون و زیاتر لە ٥٠٠٠ کەس بریندار بوون و ئەو بوردمانە تۆقێنەرە بووە یەکێک لە بەڵگەکانی بەرخۆدان و دلێریی کوردەکان لە بەرانبەر دژمن. بەڵآم بەداخەوە تا ئێستا تەنانەت لە ڕۆژژمێری نەتەوەییدایەک ڕۆژ بە ناوی زڵم لێکراوەی سەردەشتەوە ناودێر نەکراوە.\nئەمن وێڕای بەرز ڕاگرتنی یاد و بیرەوەریی شەهیدەکانی ئەو کارەساتە گەورە هیوادارم لە پەنای هەوڵ و تێکۆشان و سەرەنجی تاینەتی بەرپرساندا، هەوری ڕەشی پێشنەکەوتوویی و زوڵم لێکراوی لە سەر دیمەنی ئەو شارە قارەمانە وەلا بنرێت.\nسەید ئەحسەن عەلەوی\nنوێنەری خەڵکی شارەکانی سنە، دیواندەرە و کامیاران لە مەجلیسی شوورای ئیسلامی\nهێرشی کیمیایی سەردەشت


ڤیان سەبری: گرنگە بۆ ئێمەی کورد ھەموو کات یەک دەنگ و یەک ھەڵوێست بین\n2020-03-03 [03:26 AM]\nسەرۆکی فراکسیۆنی پارتی دیموکراتێ کوردستان لە ئەنجومەنی نوێنەرانی عێراق رایگەیاند، عەلاوی شێوازی مامەڵەکردنی تەندروستنەبوو لەگەڵ ھەرێمی کوردستان و دەیویست کوردستان پشتگوێبخات، ھەروەھا گرنگە بۆ ئێمەی کورد ھەموو کات یەک دەنگ و یەک ھەڵوێست بین لە بەرامبەریان لە ھەموو بابەتەکان.\nدکتۆرە ڤیان سەبری، سەرۆکی فراکسیۆنی پارتی دیموکراتی کوردستان لە ئەنجومەنی نوێنەرانی عێراق، بە ئاژانسی ھەواڵی زاگرۆسی راگەیاند: لە دوای شکست ھێانانی عەلاوی ئێستا دەبێت تا ماوەی ١٥ رۆژی تر سەرۆککۆمار کەسێکی تر راسپێرێت بۆ پێکھێنانی کابینەی نوێی حکومەت، بەڵام ئەوەش تا ئێستا دیار نییە کە بە چ شێوازێک ئەو کەسە دەستنیشان دەکرێت و چۆن دەبێت، بەڵام ھەر کەسێک بێت دەبێت مافە دەستوورییەکانی ھەرێمی کوردستان لە ھەموو روویێکەوە دانی پێدابنێت.\nسەرۆکی فراکسیۆنی پارتی دیموکراتی کوردستان لە ئەنجومەنی نوێنەرانی عێراق گووتی: ئەمە سەرکەوتنێکی گەورەیە بۆ کورد، گرنگە بۆ ئێمەی کورد ھەموو کات یەک دەنگ و یەک ھەلوێست بین لە بەرامبەریان لە ھەموو بابەتەکان، عەلاوییش شێوازی مامەڵکردنی تەندروست نەبوو لەگەل ھەرێمی کوردستان و دەیویست کوردستان پشتگوێبخات و بە بێ کورد کابینەکەی پێکبھێنێت، دەبێت ئێمە ھەموو مافە دەستوورییەکانمان بپارێزین و ھەرکەسێکیش ببێتە سەرۆک وەزیرانی عێراق دەبێت دان بە مافە دەستوورییەکانمان ھەرێمی کوردستان دانێت.\nدکتۆرە ڤیان سەبری گووتیشی: ئەم جارە دەبێت ھەموو لایەنە شیعییەکان رازی بن و یەک ھەڵوێست بن بۆ دەستنیشانکردنی کەسێک، چونکە ئەوان زۆرینەن و سەرۆکوەزیران لەلایان شیعەکانەوە دیاری دەکرێت، بەلام ئەمجارە لەسەر محەمەد تۆفیق عەلاوی ھەموویان یەک دەنگ نەبوون و پشتگیریان لێنەدەکرد، بۆیەش نەیتوانی سەرکەوتووبێت.


Kurdipedia - ئنگليز و هەوڵ لاوردن شێخ مەحمود\n📖 ئنگليز و هەوڵ لاوردن شێخ مەحمود | Grupp: Artiklar | Artiklarna språk: 🏳 لەکی\nدویای کۆنفرانس دویەم قاهیرە 12- 24 مارس 1921، بریتانیا ئه و میر فەیسەڵە کردە پاشای بەشیگ لە میزۆپۆتامیا(عیراق ئیسە)و کوردستانیش گرتەو. هەر له و ساڵيشە ئنگلیزەیل پرسیار لە کۆمەڵەیل کوردی کردن ک ئايا چ جوورە حکومەتیگ ئەخوازن؟ وەلی ئه و پرسیارە وه و جوورە دروس کریاوید ئەگەر بتوان و نەتوان هەر بایەسە لە ژیر دەسڵات عیراق بمینن، ک هەرچەنی هەوڵ دان پرس و رای کوردەیل بزانن، وەلی مەرج سەختیگ دانان و کوردەیلیش دژ ئەوە بوین لە ژیر دەسڵات عەرەب بمیننەو.\nئەوە بوی مەلک فەیسەڵ وەبی نوێنەر کەرکووک و سلێمانی شایەتی خوەی ئاشکرا کرد. هەر له و رووژگاریشە تورکەيليش لەولاوە هەوڵ داگیرکردن کوردستان دیان و، لە لایگ تریشەو فەیسەڵ تواستیاد هەر لە ژیر دەسڵات خوەی بمینیدەو.\nئنگلیز لەوەر خاتر سەروەت و سامان کوردستان و روی وەڕوی بوینەوەی پەلامار تورکەیل هوير لە کەسیگ کردن سەرکردایەتی کوردستان بيەنە دەسيەو، دیارە شێخ مەحمود ئەرا ئه و کارە شایستە بوی و مەردم سلێمانییش تواستنەی، ک شێخ له و وەختە تەمەنی 44 ساڵ بوی و کەسایەتی خاسیگ داشت.\nشێخ ک لە ساڵ 1921 لە لایەن ئنگلیزەیلەو دەرکریاوێد، لە ساڵ 1922 هاتویده و ئەرا سلێمانی و چەن رووژیگيش دویای هاتنەوەی ئەرا سلێمانی لە 10ی ئوکتۆبەر ساڵ 1922 زایینی کابینەی کوردستان پیکهاورد و (8) وەزیر له و کابینە بەشداری کردن ک پيکهاتن لە: شێخ قادر سەرۆک وەزیر، شێخ مەحمود وەزیر وەرگری، کەریم ئەلکەی مەسیحی وەزیر دارایی، شێخ مەحمود غالب وەزیر ناوخوەیی، حەمەد ئاغا وەزیر کۆمەڵایەتی، شێخ عەلی کلداری وەزیر داد، سەید ئەحمەد سەرۆک پۆلیس و حاجی مستەفا پاشا وەزیر پەروەردە.\nلە سەردەم شێخ مەحمود بڕێگ رووژنامه و گووڤار کوردی دەرکريان جوور: گۆڤار (بانگی کوردستان) و (رۆژی کوردستان). ئمجا لە مانگ شووبات ساڵ 1923 گرفت لە کوردستان روی لە زیایبوین کرد، باوەڕ ئنگلیز ئەوە بوی ک گوايا شێخ مەحمود خوازيارە وە هاوکاری رابەرەیل شیعە شووڕش وەرفراوانیگ بەرپا بکا لە دژ ئنگلیز و خوازيارە وەل تورکەیليش پەلامار کەرکووک بیەید و شار کەرکووک بگرێد.\nئنگلیزەیل هاتنە بان ئه و باوەڕە وە هەر شیوەیگ بوود شێخ مەحمود لەناو بووەن، ئمجا ئەرا لەناوبردن دەسڵات شێخ مەحمود لە 21 شووبات ساڵ 1923 زایینی وشداری دانە شێخ وەل گشت ئەندامەیل دەوڵەتەگەی بچوودە بەغدا، ک ئەگەر ئه و کارە نەکا وە زوور لاوەنەی، ئه و داواکاریە وە تەیارە بڵاو کردنە بان شار سلێمانی، لە کاغەزەگەیش نویسیاوێد ئەگەر گووش نەیەیدە فەرمان ئەوان، شار سلێمانييش ويران ئەکەن.\n 📡 | 🏳 کوردیی ناوەڕاست | ماڵپەڕی شه‌فه‌ق نيوز - 04-04-2017\n✨ Produkt Kvalitet: 78% ✔\n➕ Tillagt av ( Manu Berzincî ) på Apr 4 2017 10:20PM\n✍ Denna post nyligen uppdaterats med ( Manu Berzincî ) om : Apr 4 2017 10:21PM\n👁 Denna post har tittat 7,125 gånger\n📷 Foto fil 1.0.1 49 KB Apr 4 2017 10:20PM Manu Berzincî


سەرەتا واقیعێکی سیاسیی ناشیرین، لە ڕێگای تەزویرێکی گەورە و کەموێنەوە، دروستدەکەن و دەیسەپێنن، دواتر کۆدەبنەوە بۆ ئەوەی بزانن چۆن ئەو ”واقیعە تەزویرکراو“ە ڕێکبخەن و بیگۆڕن بە ”واقیعێکی ڕاستەقینە“. پرۆسەی گۆڕینی تەزویر بۆ واقیع، پرۆسەی سیاسیی ژمارە یەکی ناو مێژووی ئەمڕۆکەی کۆمەڵگای ئێمەیە. لەو واقیعەدا تەنھا ”تەزویر“ ڕاستیەکی ڕەھایە و شوێنی لانی ھەرەکەمی گومانلێکردن و دوودڵیی نییە. لەم یاریە ناشیرینەدا ھەموو شوناسەکان بە یەکتری تێکەڵدەبن و ھێزەکان دەکەونە ململانێیەکی گەورەی لەیەکتری چوونەوە. بەھێزەکەیان وێنە تەزویرکراوەکەی خۆی دەکاتە مۆدێلێک بۆ لاساییکردنەوە، چەند یارییەکەش درێژەبخایەنێت ھێندە پرۆسەی کۆپیکردن و لەیەکچوونەکە بەھێزتر و قووڵتر دەبێتەوە. ھەر کاتێکیش ئەم یارییەیان بە ئاسانی بۆنەکرا، ئیتر بەردەبنە گیانی یەکتر و گیانی کۆمەڵگاکە، بە زمانێک دەدوێن بۆنی ڕشاندنەوەیەکی بۆگەنی درێژخایەنی لێدێت. درۆ و ھەڕەشە و ئیھانەکران دەبنە گرامەری ئەو زمانە سیاسیی و ئەخلاقییەی قسەیپێدەکەن، ھەموو دەزگاکان، بەتایبەتی میدیا میلیشییایەکانیان، و ھەموو خوێندەوار و ڕۆشنبیرە بەیعەچییەکانیان دەخەنەکار و باس لە نیشتیمانپەروەریی و حەکیمبوونی ئەمیان و خیانەت و نۆکەری ئەویتریان دەکەن. سنوورێکی ئەخلاقیی نامێنێتەوە نەیبەزێنن و شەرمێکیش نامێنێتەوە نەیشکێنن. کەی لەسەر دابەشکردنی غەنیمەکان گەیشتنە ڕێکەوتن، ئیدی دەستدەکەنە ملی یەکتر، بەڕیز لەپاڵ یەکتردا دادەنیشن و مەدح و سەنای یەکتردەکەن. باس لە خەمی نیشتیمان وگرنگیی یەکدەنگیی سیاسیی، دەکەن. باس لە ھاتنەکایەی واقیعێکی نوێ و ئەگەری وەدەستھێنانی دەسکەوتی تازە دەکەن. باس لەوەدەکەن ئەمانەتێکیان پێسپێردراوە و پێیویستە بە دڵسۆزییەوە بیپارێزن. لەسەر شاشەکان دەردەکەون و سوێندی درۆ بۆ خۆیان و بۆ یەکتری دەخۆن، بەڵێنی درۆ بە خەڵک ئەدەن و بە درۆش وەک برا یەکتری پڕ بەدەم، ماچ دەکەن. لە ھەموو ئەو ساتانەدا سەرجەمی بوونیان درۆیەکی گەورەیە، تەنھا لەیەک شتدا ڕاستدەکەن: جگە لە دەسکەوت و قازانجی شەخسی خۆیان و منداڵەکانیان بیر لە ھیچ شتێکی دیکە ناکەنەوە.


پارێزگارى دیاله داواى چڕكردنه‌وه‌ى ئه‌ركى هه‌واڵگریی ده‌كات بۆ له‌ناوبردنى پاشماوه‌كانى تیرۆرستانى داعش » پێگەی تۆڕی میدیای عێراقی\nپارێزگارى دیاله داواى چڕكردنه‌وه‌ى ئه‌ركى هه‌واڵگریی ده‌كات بۆ له‌ناوبردنى پاشماوه‌كانى تیرۆرستانى داعش\nموسه‌ننا ته‌میمی پارێزگارى دیاله،ئه‌مڕۆ سێشه‌ممه،جه‌ختیكرده‌وه له‌گرنگى هه‌ماهه‌نگى كردن له‌گه‌ڵ هه‌رێمى كوردستان بۆ چاودێریكردنى جموجۆڵى تیرۆرستانى داعش،داوایشى له‌حكومه‌تى ناوه‌ندى كرد ئه‌ركى هه‌واڵگریی چڕبكاته‌وه ،وله‌ڕێگه‌ى فرۆكه‌وانییه‌وه له پێگه‌ى تیرۆرستان بدات،به‌تایبه‌ت له‌ناوچه‌ى كێشه‌ى ئه‌منییان هه‌یه.\nته‌میمى بۆ ئاژانسى هه‌واڵى عێراقى(اه‌ع)ڕایگه‌یاند"ژماره‌یه‌ك ناوچه‌ى سه‌ر به‌شارۆچكه‌ى خانه‌قین به‌مدواییه تووشى كێشه‌ى زۆرى ئه‌منى بوون،وله‌ئێستاشدا بۆته جێى پرسیارى ڕۆڵه‌ى پارێزگاكه ،چونكه زۆربه‌ى قۆناغى چواره‌مى پرۆسه‌كانى پاڵه‌وانانى عێراق له‌م ناوچانه بوون".\nوتیشى تیرۆرستان له‌نێوان ناوچه‌كانى هه‌رێمى كوردستان وناوچه‌كانى پارێزگاكانى ده‌وروبه‌رى هاتوچۆ ده‌كه‌ن،وچه‌ندین پێگه‌ى تیرۆرستان له‌م ناوچانه هه‌ن"،جه‌ختیشیكرده‌وه له‌سه‌ر "گرنگى چڕكردنه‌وه‌ى ئه‌ركى هه‌واڵگریی،وهه‌ماهه‌نگى كردن له‌گه‌ڵ هه‌رێم ،بۆ ئه‌وه‌ى هێزه‌كانى هه‌رێم به‌رپرسیارێتى چاودێرى كردنى جموجۆڵه‌كانى تیرۆرستانى داعش بگرنه ئه‌ستۆ".\nپێشووتریش شانه‌ى ڕاگه‌یاندنى ئه‌منى ده‌ستپێكردنى ئۆپراسیۆنه‌كانى قۆناغى چواره‌مى پاڵه‌وانانى عێراق له‌پارێزگاى دیاله ڕاگه‌یاندبوو.\nشانه‌ى ڕاگه‌یاندنى ئه‌منى له‌ڕاگه‌یه‌ندراوێكدا كه‌ده‌ستى ئاژانسى هه‌واڵى عێراقى(اه‌ع)كه‌وتووه،بڵاویكرده‌وه"به‌ڕاسپارده‌ى سه‌رۆك وه‌زیران فه‌رمانده‌ى گشتى هێزه چه‌كداره‌كان،وبه‌سه‌رپه‌رشتى فه‌رمانده‌یی ئۆپراسیۆنه هاوبه‌شه‌كان،قۆناغى چواره‌مى ئۆپراسیۆنه‌كانى ده‌ستپێكردووه بۆ ڕاوه‌دوونانى پاشماوه‌كانى تیرۆر وسه‌پاندنى ئاسایش وسه‌قامگیرى له‌پارێزگاى دیاله له‌گه‌ڵ پشكنین وكیۆماڵكردنى هێڵى سنوورى له‌گه‌ڵ كۆمارى ئیسلامى ئێران،وبه‌شداریكردن له‌پرۆسه‌ى تایبه‌ت له‌میان ئه‌و ناوچانه‌ى كه‌تیرۆرستانى داعش بۆ مانه‌وه‌یان به‌هه‌لیان وه‌رگرتبوو له‌پێناو ئه‌نجامدانى كرده‌وه‌ى تیرۆرستى ،وبریتیین له‌ناوچه‌كانى جیاكه‌ره‌وه‌ى نێوان هێزه‌كانى فیدڕاڵى وهێزه‌كانى پێشمه‌رگه".


پارتى له‌باره‌ى پرسى پێكهێنانى حكومه‌ت له‌گه‌ڵ یه‌كێتیى هه‌ڵوێستى ئاشكرا كرد\nئه‌ندامێكى سه‌ركردایه‌تى پارتى دیموكراتى كوردستان هه‌ڵوێستى حزبه‌كه‌ى له‌باره‌ى پرسى پێكهێنانى كابینه‌ى داهاتووى حكومه‌تى هه‌رێمه‌وه ئاشكرا كرد و ئاماژه‌ى به‌وه‌كرد، پارتى به‌بێ یه‌كێتیى حكومه‌ت پێكناهێنێت.\n"ئاراس حه‌سۆ میرخان" ئه‌ندامى سه‌ركردایه‌تى پارتى دیموكراتى كوردستان له چاوپێكه‌وتنێكدا كه له ژماره‌ى ئه‌مڕۆ چوار شه‌ممه‌ى رۆژنامه‌ى "ئاژانس"دا بڵاوكراوه‌ته‌وه، رایگه‌یاندووه، به‌بێ یه‌كێتیى نیشتمانیى كوردستان كابینه‌ى نوێى حكومه‌تى هه‌رێم پێكناهێنن و یه‌كێتیى نزیكترین لایه‌نه لێیانه‌وه.\nناوبراو ئاماژه‌ى به‌وه‌شكردووه "نامانه‌وێت حكومه‌تێك پێكبێنین هه‌رێمى كوردستان به‌ره‌و كێشه و گیروگرفت ببات، ده‌مانه‌وێت حكومه‌تێكى وا پێكبێنین كه كێشه‌كان چاره‌سه‌ر بكات و كۆتایى به دوو ئیداره‌یى بێنین".\nئه‌و ئه‌ندامه‌ى سه‌ركردایه‌تى پارتى ئه‌وه‌شى خستووه‌ته‌ڕوو "حكومه‌تى پێشوو بۆ رازیكردنى سه‌رجه‌م لایه‌نه‌كان بوو، جارێكى تر ئه‌و هه‌ڵه‌یه دووباره ناكه‌ینه‌وه".\n« یەكێتی رەتیدەكاتەوە رێگری لەكۆسرەت رەسوڵ كرابێت بۆ چوونە هەولێر کەشناسی: لە هەندێک ناوچە نمەباران دەبارێت »


هەولێر.. ڕاكردنی بەكۆمەڵ بەڕێوەچوو - تۆڕی میدیایی خەڵک\nهەولێر.. ڕاكردنی بەكۆمەڵ بەڕێوەچوو\nلە پارێزگای هەولێر ڕاكردنێكی بەكۆمەڵ لەژێر ناوی (ڕاكردنی ئومێد) بەڕێوە چوو.\nئەمڕۆ شەممە لە هەولێر، ڕاكردنێكی بەكۆمەڵ لەژێر ناوی (ڕاكردنی بەكۆمەڵ) و دروشمی (وەرزش دەكەین، ئومێد دەبەخشین) بەڕێوە چوو، داهاتی چالاكییەكەش بۆ چارەسەركردنی تووشبوانی نەخۆشیی شێرپەنجە تەرخان دەكرێت.\nلە ڕاكردنەكەدا ئومێد خۆشناو، پارێزگاری هەولێر، د. سامان بەرزنجی، وەزیری تەندروستی، د. دلۆڤان محەمەد، بەڕێوەبەری گشتیی تەندروستیی هەولێر و نەبەز عەبدولحەمید، قایمقامی هەولێر بەشدار بوون، هەروەها ژمارەیەكی زۆری خەڵك لە سەرجەم پارێزگاكانی هەرێمی كوردستان و عێراق و خەڵكی بیانیش بەشدار بوون.\nڕێكخەرانی چالاكییەكە باسیان لەوە كردووە كە ئامانج لە ڕێكخستنی ئەو ڕاكردنە بەكۆمەڵە، گەیاندنی هاوكارییە لە ڕێگەی وەرزشەوە بۆ تووشبوانی نەخۆشیی شێرپەنجە، هەروەها بڵاوكردنەوەی هۆشیارییە لەبارەی جۆرەكانی نەخۆشیی شێرپەنجە لەناو گەنجان.\nبەپێی زانیارییەكان، دوای كۆتاییهاتنی ڕاكردنە بەكۆمەڵەكە، داهاتەكەی ڕادەستی نەخۆشخانەی (نانەكەلی)ی تایبەت بە چارەسەركردنی تووشبوانی نەخۆشیی شێرپەنجە، دەكرێت.\n08 حوزەیران 2021 11.51 am\nخەڵك ژمارەیەك خاوەن زەوی كشتوكاڵی و زەوی ١٥٠ مەتری لەبەردەم وەزارەتی كشتووكاڵ گردبوونەوە و داوای جێبەجێ كردنی…


وەزیری نەوت واژۆکردنی چەند گرێبەستێک لەگەڵ کۆمپانیا جیهانییەکان بۆ وەبەرهێنانی غاز ئاشکراکرد » پێگەی تۆڕی میدیای عێراقی\nوەزیری نەوت واژۆکردنی چەند گرێبەستێک لەگەڵ کۆمپانیا جیهانییەکان بۆ وەبەرهێنانی غاز ئاشکراکرد\nئیحسان عەبدولجەبار وەزیرى نەوت،ئه‌مڕۆ پێنجشه‌ممه،جه‌ختیكرده‌وه لەماوەیەکى نزیکدا گرێبەست لەگەڵ کۆمپانیا جیهانیەکان ئەنجام ده‌ده‌ین بۆ وەبەرهێنان لە کەرتى غاز لە پارێزگاکانى ئەنبار و دیالە،\nله به‌یانامه‌یه‌كى وه‌زاره‌ت كه وێنه‌یه‌كى ده‌ستى ئاژانسى هه‌واڵى عێراقى(اه‌ع) كه‌وتووه رایگه‌یاند:" ئیحسان عەبدولجەبار، وەزیرى نەوت لە میانەى بەشداریکردن لە کۆنگرەى بەرلین بۆ کەشوهەوا "پلانى حکومەت و وەزارەت ئامانجى ئەوەیە هەنگاو بە هەنگاو بەرەو بەکارهێنانى وزەى پاک بڕۆین، لەوانەش غاز و وزەى خۆر و هەوا و چەندین بوارى تر، ئەوەش لە ڕێگەى زیادکردنى مەوداى کار و بەرهەمهێنان و وەبەرهێنان لە کەرتە گرنگەکاندا."\nوتیشى" عێراق پابەندە بە پێودانگەکانى پاراستنى ژینگەى ناوخۆیى و جیهانى و کارکردن بۆ زیادکردنى بەرهەمى وزەى پاک و هەنگاو بە هەنگاو بەرەو وزەى پاک دەچن".\nجەختیلەوەشکردووەتەوە، "کاردەکەین بۆ کەمکردنەوەى ڕێژەى بەکارهێنانى سوتەمەنى هایدرۆکاربۆنى و سوتەمەنیەکانى تر، ئەوەش لەپێناو پاراستنى ژینگەى ناوخۆیى، پلانى حکومى بریتییە لەوەى بگەینە 10 مێگاوات وزەى کارەبا لە پرۆژەکانى وزەى خۆر، ئەوەش سەرەڕاى وەستاندنى سوتانى غاز لە کێڵگە نەوتیەکاندا و بۆ ئەوەش گرێبەست لەگەڵ چەندین کۆمپانیا کراوە."\nئاماژه‌ى به‌وه‌كرد" لەماوەیەکى نزیکدا گرێبەست لەگەڵ کۆمپانیا جیهانیەکان ئەنجام بدەن بۆ وەبەرهێنان لە کەرتى غاز لە پارێزگاکانى ئەنبار و دیالە، جەختیلەوەشکردەوە، کە وەزارتەکەى کاردەکات بۆ بەهێزکردنى پەیوەندیەکان لەگەڵ ناوەند و پەیمانگاکانى وزە لە جیهاندا و کارکردن بۆ دابینکردنى ژینگەیەکى ئارام بۆ کارى کۆمپانیا جیهانیەکان و زیادکردنى دەرفەتى وەبەرهێنان".


ساڵح موسلیم: ئێمە پێشوازی له‌ڕاگرتنی شه‌ر ده‌كه‌ین به‌ڵام خاکـ چۆلناكه‌ین\nبەرپرسی پەیوەندییەکانی دەرەوەی تەڤدەم، لەبارەی رێکەوتنە راگەیەندراوەکەی شەوی رابردو ئاشکرای دەکات، ئێمە پێشوازی له‌ڕاگرتنی شه‌ر ده‌كه‌ین، به‌ڵام خاکـ چۆلناكه‌ین.\nساڵح موسلیم، بەرپرسی پەیوەندییەکانی دەرەوەی تەڤدەم، رایگەیاند: هێشتا زانیاریی تەواوەتیمان لەسەر بەندەکانی ڕێکەوتنەکە نییە، ئێمە ئیرادەو ئیدارە و هێزی سەربازی خۆمانمان هەیە، دوای وەرگرتنی زانیاری تەواوەتی لەسەر ڕێکەوتنەکەی ئەمریکا و تورکیا هەڵوێستی خۆمانمان دەبێت.\nناوبراو لە دیدارێکدا لەگەڵ کەناڵی (ئەلحەدەس) ڕاشیگەیاند: هێزەکانی سوریای دیموکراتیک بەرگریان لە ناوچەکانیان کردووە، ئەوەش مافێکی ڕەوایە، بەشێك لە پاشەكشەی توركیا پەیوەست بوو بەو بەرگریە بەهێزەی كورد كردی بەجۆرێك لە شارۆچكەیەكی بچوكی وەك سەرێكانی ٩ ڕۆژە لەبەرامبەر دووەم هێزی ناتۆ دەجەنگێت ئەمە بەرهەمی ئیرادەیە و دەبێت وەك وانەیەك لەمێژوودا بخوێنرێت.\nئەو وتیشی: ئێمە پێشوازی له‌ڕاگرتنی شه‌ر ده‌كه‌ین به‌ڵام خاکـ چۆلناكه‌ین وله‌كاتی هێرش كردنه سه‌رمان به‌رگری له‌خۆمان ده‌كه‌ین.\nموسلیم نەیشاردووەتەوە کە بڕوای تەواوی بە ئەمریکا نییە بەهۆی ئەوەی هەر ڕۆژە و شتێک دەڵێت و شتێکی دیکە دەکات، "بۆیە چاوەرێ دەکەین بزانین بڕیاری ئێمەش چی دەبێت".\nسەرکردەکەی تەڤدەم باس لەوەش دەکات ئه‌م خاكه چۆل نیه تا هه‌موان به‌كه‌یفی خۆیان رێكه‌وتنی له‌سه‌ر بكه‌ن كه‌سانێكی لێیه كه ئاماده‌ن به‌رگری لێبكه‌ن وئاماده‌یشی ده‌ربری بۆ رێكه‌وتن به‌ڵام ناكشێنه‌وه.\n3055 جار بینراوە


ڕۆژهەڵات تەوەری یان خواستی سەربەخۆیی – ڕۆژهەڵات تایمز\nراستە، کورد مێژوویەکی پڕ لە خەبات و تێکۆشانی هەیە و بەردەوام بەدوای خواستە نەتەوەیی و ئینسانییەکانی خۆیدا بووە، بەڵام بەدرێژایی مێژوو، بزووتنەوەکانی کوردی هەرجارە و بەجیا لە چوارچێوەی ناوچەیەکی بەرتەسکی جوغرافیایی دیاریکراودا بووە!\nهەرچەندەش کە کورد ئاوات و ئامانجە سەرەکییەکەی گەیشتن بە دەوڵەتی تایبەت بە خۆی بووە، بەڵام لە خزمەت بە تاکتیکی سیاسی و نان بە نرخی ڕۆژخواردندا، ئەو مافەی شاردووەتەوە و کردوویەتە قوربانی!\nبەبێی چەواشەکاری و دوور لە درۆ و چیرۆک هەڵبەستن، کورد مێژوویەکی پڕ لە تراژیدیا و شکەستی هەیە! هەرچەندەش کە مێژووی پڕ لە هەستان و هەستانەوەکانمان جێگەی شانازینە و هێمای کۆڵنەدان و تەسلیم نەبوونمانە، بەڵام خۆ دزینەوەش لە ڕاستییەکان، یارمەتیدەرمان نابێت بۆ گەیشتن بە مافە ڕەواکانمان!\nزۆر جاران لە چوارچێوەی چیرۆک و ڕابردوو گێڕانەوەدا، بە شێوەیەک مێژوومان تاریف و ستایش کراوە کە گۆیا سەرکەوتوو بووینە، بەڵام ڕاستی ئەوەیە کە ئێستاش هەر گیرۆدەی زوڵمی نەتەوایەتی و ئینسانینە!\nچاوپۆشی لە هەڵە و شکەستەکان نەتەنیا هیچ یارمەتیدەرمان نابێت، بەڵکو هەل بۆ شکەستخوادووەکان دەڕەخسێت تا دیسان خۆیان تاقی بکەنەوە و کۆنترۆڵی شۆڕشی کوردی بکەنەوە!\nلە ڕابردوودا و لە سەردەمانی ململانێی نێوان ئیمپڕاتۆریەتەکاندا، کورد ئیمپراتۆریەتێکی بەهێزی نەبووە تا بتوانێ بەرگەی ململانێکان بگرێت و چوارچێوەی جوغرافیای(وڵاتی) خۆی بپارێزێت! ئەوە ڕوونە کە ئێستاش کورد بە هەڵەی ڕابردووی کەوتۆتە بەربەرەکانی و بە دوای خواستی خۆیدا، لە نیو لافاوی گێژاوە سیاسییەکانی ناوچەکەدا وێڵ و سەرگەردانە و چاوەڕوانی شانس و نەسیبە!\nهەرچەندەش کە کورد خواست و ئیشتای بە دەوڵەت بوونی هەیە و دروشمی پێی دەڕازێنێتەوە، بەڵام بە هۆی ململانێی نێوان لایەنە ناوچەیەکاندا، ناتوانێ یەک گوتار و یەک ڕیز بێت! ئەگەرچی سەرچاوەی ئەو هەڵە نەتەوەییە بۆ سەردەمانی کۆنی میرنشینەکان دەگەڕێتەوە، بەڵام سەردەمی مودێڕنی ئێستاش، شعووری سیاسی کوردی پڕ بایەخی ئەزموون نەکردووە!\nلە کاتێکدا کە ڕۆژ بە ڕۆژ زیاتر هەستی نەتەوەیی، “خواستی بەدەوڵەت بوون” زیاتر و بەهێزتر دەکات، بەڵام لایەنگەرایی(حیزبگەرایی) و تاکتیکە سیاسییەکان و پەیوەندییە ناتەندروستەکان لە گەڵ حکومەتە دوژمنەکاندا، نەتەنیا خزمەت بەو خواستە ڕەوایە ناگەیەنن، بەڵکو زیاتر کورد نوقمی ناوچەگەرێتی دەکەن! هیچ گومان لە ئەوەشدا نییە کە “ڕۆژهەڵات تەوەریش” ناچێتە خانەی هەوڵدان بۆ سەربەخۆیی کوردستان، بەڵکو گەڕانەوەیە بۆ عەقڵییەتی ئۆتۆنۆمی و میرنشینی! کە من جیامە و تۆش جیای! ئەو لایە بەشی منە و ئەولاش بەشی تۆیە!\nبەکارهێنانی “وشەی سەربەخۆیی” پیرۆزێتی خۆی هەیە و باج و نرخی خۆشی پێویستە.\nکاتێک باسی سەربەخۆیی دەکرێت، یانی وەسەریەکخستنەوەی کوردستانی گەورە. بەڵام لایەنەکانی کوردی لە ڕاستای ئەو باسەدا نەتەنیا دروشمەکانیان گونجاو نییە، بەڵکو ئۆتۆنۆمی و ئێستاکەش کە فیدراڵی داواکاری و پرۆگرامیانە، باسی سەربەخۆیان “زۆر شەرمنانە و لە خانەی دیماگۆجییەتدایە”!\nلە لایەک، داوای ئۆتۆنۆمی و فیدراڵی سنووری وڵاتە دەستکردەکان دەپارێزێت و نەتەوەی کوردیش لە پێکهێنانی وڵاتی سەربەخۆ بێبەش دەکات. هەروەها ئەو داواکارییانە پتانسێڵی خەبات و تێکۆشانی نەتەوەیی کوردیش، لە خانەی حیزبایەتیدا بەرتەسک و کەم بایەخ و لاواز دەکات!\nلایەنێکی دیکەی حیزبایەتی و داواکارییە ناوچەیەکانیان، کێشەی نەتەوەیی کورد لە چوار دیواری وڵاتە داگیرکەرەکاندا قەتیس دەکات و دەبێتە کێشەی نێوخۆیی وڵاتە بابەتدارەکان و لە دەستدانی پشتیوانییە نێودەوڵەتییەکان!\nکاتێک لایەنە سیاسییەکانی کوردی بۆ مانەوە و پاراستنی هەیبەت و هێژمۆنیی خۆیان، زیاتر بۆ ناوچە جەماوەرییەکەیان، یان هەرێمی ژێر کۆنتڕۆڵیان(ناوچە تەوەری) دەگەڕێنەوە و بە پەرژینی تێل دڕوی حیزبایەتی و هەڵوێستەی ناوچەی خۆمە، کوردستان زیاتر پارچە پارچە و سنووری سوور و ڕەنگاوڕەنگی حیزبایەتی دیاری دەکەن، هەروەهاش کاتێک داواکاری لایەنەکانی کوردی جیا لە خواستی گشتگیری نەتەوەیی لە چوارچێوەی وڵاتە داگیرکەرەکاندا کەم بەها دەکرێت، بێگومان باسی سەربەخۆییان زۆر شەرمنانە و دیماگۆجیانەیە!\nهەموو ئەو لایەنانەی کە باوەڕمەندی سەربەخۆیی کوردستانن،\nزۆر سانایە و هیچ پێچ و پەنای ناهەوێت و دەتوانن هێزی یەکگرتووی کوردی پێک بهێنن و پەڕلەمانی هاوبەش و حکومەتی یەکگرتووی کوردی ڕابگەیەنن.\nئەگینا با درۆیان نەکەن و باسی سەربەخۆیی نەکەن!


یۆنامی: زۆرترین كاری تیرۆستی له‌پارێزگای دیاله بووه\nنێرده‌ی نه‌ته‌وه‌یه‌كگرتووه‌كان بۆ هاریكاریی عیراق(یۆنامی) له نوێترین راپۆرتێدا له‌سه‌ر ره‌وشی عیراق ئاماری هاوڵاتییه كوژراو و برینداره‌كانی مانگی حوزیرانی رابردوی بڵاوكردوه‌ته‌وه، كه به‌ته‌نها له مانگی رابردودا 76 هاووڵاتی مه‌ده‌نی كوژراون و 129 كه‌سی تریش برینداربوون.\nئه‌مه‌ش ده‌قی راپۆرته‌كه‌یه:\nبه پێی ئه‌و ئاماره‌ی ئه‌مڕۆ1-7-2018، نێرده‌ی نه‌ته‌وه یه‌كگرتووه‌كان بۆ هاریكاریی عیراق(یونامی) بڵاویكردوه‌ته‌وه، له ده‌رئه‌نجامی كرده‌وه توندوتیژی و تیرۆرستی و پێكدادانی چه‌كداری كه له مانگی حوزه‌یرانی 2018، دا روویانداوه، 76 هاووڵاتی مه‌ده‌نی عیراقی كوژراون و 129 كه‌سی دیكه‌ش برینداربوون.\nئه‌و ژمارانه هاووڵاتی مه‌ده‌نی و ئه‌و هاووڵاتییانه ده‌گرێته‌وه كه له كاتی مردن یان بریندار بوون وه‌ك هاووڵاتی مه‌ده‌نی ڕه‌چاوكراون وه‌كو پۆلیس له ده‌ره‌وه‌ی ئه‌ركی سه‌ربازی، به‌رگری شارستانی و كارمه‌ندانی پاسه‌وانی كه‌سی و پاسه‌وانی پاراستنی باره‌گاكان و كارمه‌ندانی ئاگركوژێنه‌وه.\nژماره‌ی گشتی قوربانییانی مه‌ده‌نی كه له‌لایه‌ن یونامییه‌وه له مانگی حوزه‌یران تۆماركراون (به‌ده‌ر له ژماره‌ی قوربانییانی پۆلیس) 68 كوژراو و 118 بریندار بووه.\nپارێزگای دیاله به‌ركه‌وته‌ترین پارێزگا بووه، 52 هاووڵاتی مه‌ده‌نی بوونه‌ته قوربانی (16 كوژراو و 36 بریندار). دوای ئه‌و پارێزگای كه‌ركوك دێت كه ئاماره‌كانی برتییه له (10 كوژراو و 36 بریندار) و له به‌غداش (19 كوژراو و 18 بریندار) هه‌بوون .\nبه‌گوێره‌ی ئه‌و زانیارییانه‌ی كه یونامی به‌ده‌ستی هێناوه له‌لایه‌ن به‌ڕێوه‌به‌رایه‌تی ته‌ندروستی پارێزگای ئه‌نباره‌وه، ژماره‌ی قوربانیان له‌و پارێزگایه ته‌نها 7 بریندار بووه . ژماره‌كان تاكو كۆتایی رۆژی 30 ی حوزه‌یرانی 2018 كۆكراونه‌ته‌وه.\nیونامی له چه‌ند ناوچه‌یه‌كی دیاریكراودا چالاكیه‌كی سنوورداری هه‌یه له پشتڕاستكردنه‌وه‌ی ژماره‌ی قوربانیان و به هۆی دژواری بارودۆخی ناوچه‌كه و پچڕانی خزمه‌تگوزارییه‌كان. له‌هه‌ندێ حاڵه‌تدا ته‌نها توانیویه‌تی هه‌ندێك له رووداوه‌كان به شێوه‌ی هه‌نده‌كییانه (ناته‌واو) پشتڕاست بكاته‌وئ ژماره‌ی قوربانییانی پارێزگای ئه‌نبار له به‌ڕێوه‌به‌رایه‌تی ته‌ندروستی پارێزگاكه وه‌رگیراون و له‌وانه‌یه گوزارشت له ژماره‌ی ڕاسته‌قینه‌ی قوربانیان له‌و پارێزگایه نه‌كات. بۆیه ژماره‌كان پێویسته به لانی كه‌م وه‌ربگیرێن.


با لایەنە ناشیرینەكەی بەفریش ببینین\nبێ بەرگییە عیللەت كە هەتیو مەیلی هەتاوە\nلە ماوەی پێشوودا لە تەواوی تۆڕە كۆمەڵایەتییەكان و میدیاكانی كوردستان، هەر باس باسی بەرفربارین. بە دڵنیاییەوە بەفربارین بۆتە مایەی خۆشحاڵی بۆ زۆربەمان بەتایبەتی بۆ منداڵان كە خۆشییەكی زۆری تێدا دەبینن. بەڵام لەگەڵ لایەنە جوان و سپییەكەیدا، با لایەنە ناشیرینەكەشی ببینین. بەتایبەتی بۆ خەڵكی هەژار و ئاوارە، بەفر ناشیرینترین و بارگرانیی و میوانێكی تەواو رەزا قوورسە، چونكە لە كاتی بەفر باریندا، مەینەتییەكانی ئەوان زیاتر دەبێت.\nپێدەچێت بۆ زۆربەی وڵاتانی جیهان ، بەرفربارین و بەرگە سپییەكەی، وێنەیەكی جوان و گەشاوەو مایەی خۆشحاڵی بێت، بەڵام لە وڵاتی ئێمەدا لەلایەكەوە بەهۆی بوونی ئاوارەیەكی زۆر ، لەلایەكی تریش بەهۆی ئەوەی كە رێژەیەكی زۆری خەڵكی ئەم وڵاتە هەژار و كەمدرامەتن، زستان بەفربارین و سەرما، مایەی ناخۆشییە بۆیان. بەداخەوە هەتاوەكو ئێستاش ئێمە لە هەرێمی كوردستان و عیراق، هەمان سیستەمی كۆنمان هەیە و خەڵكی هەر پشت بە نەوت دەبەستێت. هێشتا نەمانتوانیوە سیستەمێكی گەرمایی باش لە ماڵەكاندا دابین بكەین، بۆ نموونە دابینكردنی سیستەمی شٶڤاج، كە لە هەموو جیهان و تەنانەت وڵاتانی دراوسێش پێڕەوی دەكەن، ئەمەش لەكاتێكدا كە چ عیراق و چ هەرێمی كوردستانیش خاوەنی سامانێكی زۆری گازی سروشتییە.\nبەداخەوە چ لە فەیسبووك و چ لە میدیاكانیش هەر لایەنە جوانەكەی بەفربارینیان پێ پیشاندان داین و كەمتر تیشكیان خستە سەر لایەنە ناشیرینەكەی بەفر، كەبۆتە هۆی نەخۆشیی و ساردی بۆ ماڵە هەژار و ئاوارەكان.\nبەداخەوە هەتاوەكون ئێستاش حكومەتی هەرێم بە جددییەوە بیری لە مەسەلەی دابینكرنی نەوت نەكردۆتەوە،دابینكردنی سووتەمەنی، خاڵێكی زۆر گرنگە و ژیانییە بۆ خەڵكی، هەروەك چۆن نان و ئاوو گرنگە، نەوتیش لە زستاندا بۆ خەڵكی زۆر گرنگە. هەتاوەكو ئێستاش زۆربەی ناوچەكانی هەرێمی كوردستان بەشە نەوتی وەرنەگرتووە، ئەمەش لەكاتێكدا ئەمساڵ زستانەكەی زۆر سەخت بووە، هەروەها ئەو بەرمیلە نەوتەش كە دەیدەن بەخەڵكی، بەراستی كەمە و بەشی پێداویستی زستانە درێژەكەی ئەم ساڵ ناكات.\nهیوادارم حكومەتی هەرێمی كوردستان ، بەوپەڕی جددیەتەیەوە بیر لە دابینكردنی نەوت بۆ هاوڵاتاییان بكاتەوە، چونكە ژیانی خەڵكی بەهۆی قەیرانی داراییەوە زۆر خراپ بووەو نەبوونی نەوتیش بۆ ئەم زستانە سەختە، هێندەی تر ژیانیان ئاڵۆز تر دەكات.


چپس و ساردی و چەند جۆرێكی لەفە قەدەغەكراتەندروستی لیستی خواردن و خواردنەوەی بۆ فرۆشگەی خوێندنگەكان دیاریكرد – تۆڕی میدیایی خەڵک\n2019/09/02 - 5:54 PM\nبەڕێوەبەرایەتی گشتی تەندروستی سلێمانی لیستێك لە خواردنە ڕێگەپێدراو و قەدەغەكراوەكان لە فرۆشگەكان “حانووت”ی خوێندنگەكان بڵاودەكاتەوە و داوا لە پەورەردەی سلێمانی دەكات بۆ ئەمساڵی خوێندن لە فرۆشگەكانی خوێندنگەكان ڕەچاوی بكات.\nبەڕێوەبەرایەتی گشتی تەندروستی سلێمانی لە نووسراوێكدا، كە وێنەیەكی دەست (خەڵك) كەوتووە و ئاڕاستەی بەڕێوەبەرایەتی گشتی پەروەردەی سلێمانی كردووە، ڕایگەیاندووە، لیستێكی خواردن و خواردنەوە بۆ فرۆشگاكان دیاریكراوە، پێویستە لەمساڵدا ڕەچاوی ئەو خواردنانە بكرێت.\nڕاشیگەیاندووە، چەند جۆرێكی میوە و میوەی وشككراو و چەرەسی داپۆشراو لەگەڵ لەفەی پەتاتەی كوڵاو و مریشكی كوڵا و هێلكەی كوڵاو و فەلافل و نۆكاو و قاورمە و هەروەها جۆرێك لە نەستەلە و گەنمەشامی لەو خواردنانەن، كە ڕێگە پێدراون.\nسەبارەت بە خواردن و خواردنەوە قەدەغەكراوەكان ئاشكرای كردووە، نوقڵ و بنێشت و شیر و شەربەتی پاكەت و لەفەی خواردنی سورەوكراو و هەموو جۆرەكانی چپس و خواردنەوە گازییەكان دەگرێتەوە.\nبەرێوبەرایەتی گشتی تەندروستی سلێمانیخواردنخواردنەوەخوێندنگەفرۆشگەكان\nهۆشداری دەدرێت لە بەئامانجگرتنی شیعەكان لە كەركوك\nمووچەی مانگانەی وەزارەتەكان بڵاوكرایەوە\nبە بەڵگەوە؛ عیراق بڕی ئەو مووچەیەی بۆ هەرێمی دەنێرێت ئاشكرا دەكات\nئاماری تووشبوانی كۆرۆنا لە ڕۆژانی جەژن لە سلێمانی ڕاگەیەنرا\nلە سلێمانی و گەرمیان تووشبوون بە كۆرۆنا بۆ كەمترین ئاست دابەزی\nتەندروستی سلێمانی بۆ ڕۆژانی جەژن هۆشداری شەپۆلی كۆرۆنا دەدات\nتەندروستی سلێمانی؛ژمارەیەكی زۆر نەخۆش دوای چاكبوونەوە پلازمایان بەخشیوە


هه‌ڵه‌وگه‌ردانن ماف كورده‌يل فه‌يلی، ئه‌ركێگ ميللی و وه‌پرسياريه‌تیيگ مێژووييه - شـه‌فـه‌ق نيـوز\nهه‌ڵه‌وگه‌ردانن ماف كورده‌يل فه‌يلی، ئه‌ركێگ ميللی و وه‌پرسياريه‌تیيگ مێژووييه\nنه‌ته‌وه‌يل جياواز له ناو وڵات، بويه مه‌مه‌ر يه‌گ مه‌ردم عيراق وه تايبه‌ت ئه‌را كورده‌يل فه‌يلی ژيانيان تيڵه‌و بوودو تام تيه‌ڵ زڵم و نادادپه‌روه‌ری بچه‌شن.\nكورده‌يل فه‌يلی هانه شوون يه‌گ ناسنامه‌ی نه‌ته‌وه‌يی خوه‌يان بارنه ده‌س و هه چوی نه‌ته‌وه‌يل تر له عيراق له وڵات خوه‌يان و له ژيرسايه‌ی حكومه‌تێگ ديموكراتيك ك ئه‌وانيش به‌شێگ له مه‌ردم عيراق بزانێد، ژيان بكه‌ن. حكومه‌تێگ ك ناسنانمه‌ی عيراقیيان ك وه‌ده‌س حكومه‌ته‌يل گوزه‌يشته‌ی عيراق له‌ليان سه‌ننه، جارتر هه‌ڵه‌وگه‌ردنێگ پيان.\nكورده‌يل فه‌يلی هانه بان ئه‌ی باوه‌ڕه ك دويای رميان رژيم به‌عس و دامه‌زرانن ده‌وڵه‌ت تازه‌ی عيراق له ساڵ ٢٠٠٣، بتويه‌نن وه مافه‌يل بنه‌ڕه‌تی خوه‌يان له عيراق بره‌سن و نۆينه‌ره‌يل خوه‌يان له ناو په‌رله‌مان و و‌ه‌زاره‌تخانه‌يل ئه‌ی حكومه‌ت تازه له عيراق داشتوون و له داوايل و مافه‌يليان ديفاع بكه‌ن، وه‌لی ئيچنه كارێگ سه‌ر نه‌گرت و كێشه‌ی وان بويه باوه‌تێگ ئه‌وڵا نريای له عيراق.\nزڵم و بێ عه‌داڵه‌تی ده‌وڵه‌ته‌يل گوزه‌يشته‌ی عيراق بويه مه‌مه‌ر يه‌گ كورده‌يل فه‌يلی له‌وڵاته‌يل و ناوچه‌يل جياوه‌جيای جه‌هان په‌خشه‌و بوون و فره‌تر له هه‌روه‌خت تر ئيسه هه‌وه‌جه وه يه ديرن تا يه‌كه‌و بگرن.\nپێويسته وه يه‌يشه ئشاره بكه‌يم ك وه‌زاره‌ت بازرگانی عيراق چه‌نێ له‌يه‌وه‌ر وتگه: وه ته‌مامی داوايل كورده‌يل فه‌يلی جوواو ئه‌دێ. ئيچنه كارێگيش ئه‌ده‌ێ چوين رفلكسێگ ئه‌رينی له وه‌رايوه‌ر ئه‌ی چينه له نه‌ته‌وه‌ی كوردو هه‌ڵه‌وگه‌ردانن مافه‌يل بنه‌ره‌تيان بزانيه‌يد.\nهه له سه‌ريه‌يشه، له ئه‌ودويای وه‌زاره‌تخانه‌يل و ئداره‌يل و ده‌زگايل ده‌وڵه‌تی ئه‌خوازيم ك ئه‌وانيش وه داوايل و خواسته‌يل قه‌ره‌بۆ كردن ئه‌و زيانه‌يله‌گ وه‌كورده‌يل فه‌يلی ره‌سيه جوواوه به‌ن و وه هه‌ڵه‌وگه‌ردانن ناسنامه‌و ماڵ و موڵكه‌يل زه‌فت كريايان، مه‌ڵهه‌مێگ بنه‌نه‌و بان به‌شێگ له ژانه‌يل ئه‌ی چينه له نه‌ته‌وی كورد.\nهه وه‌يجووره‌يشه له‌ليان ئه‌خوزايم، مه‌دره‌سه‌ێگ ئه‌را په‌روه‌رده كردن مناڵه‌يل فه‌يلی ك بتويه‌نن وه زووان كوردی بخوه‌نن دابنن تا وه‌ی جووره له مافه‌يل مێژوويی، نه‌ته‌وه‌يی و فه‌رهه‌نگی ئه‌ی به‌شه له نه‌ته‌وه‌ی كوردی پشتێوانی بكه‌ن. بايه‌د نۆينه‌ره‌يلێگ له كورده‌يل فه‌يلی له كۆنفرانسه‌يل و كۆوه‌وبوينه‌يل و ده‌زگايل ده‌وڵه‌تی بودان تا له مافه‌يل ره‌وای خوه‌يان ك له جارنامه‌ی هه‌ق ئايه‌ميزاد وه پێ ئشار كرياس، ديفاع بكريه‌يد.\nهه‌ڵه‌وگه‌ردان مافه‌يل كورده‌يل فه‌يلی ئه‌ركێگ مللی و وه‌رپرسياره‌تی مێژووييه، بايه‌د وه‌ل واز كردن ده‌وه‌ريل په‌روه‌رده‌يی پێشه‌يی، رێ ئه‌را وه دی هاتن چينێگ له كارگه‌ره‌يل پێشه‌ی و زامت كيش ك بوونه مه‌مه‌رێگ ئه‌را وه‌ره‌وناوچێن و گه‌شه‌ی عيراق واز بكريه‌يد.


پارتی دیموکراتی کوردستان ٣ بۆنەی مێژوویی لە پۆڵۆنییەکان پیرۆز دەکات\nSUN, 16 MAY 2021 20:47 Erbil, GMT +3\nTUE, 4 MAY 2021 17:58 | KDP.info\nهەولێر-PDK.info- مەکتەبی پەیوەندییەکانی دەرەوەی (پ.د.ک) لەسەر ناوی خەڵکی هەرێمی کوردستان و سەرکردایەتیی پارتی دیموکراتی کوردستانەوە، پیرۆزبایینامەیەکی ئاراستەی بەڕێزان دکتۆر مارچین کۆبیاک، باڵوێزی کۆماری پۆڵۆنیا لە بەغدا و دۆمینیک مۆشیاو، کۆنسووڵی گشتیی کۆماری پۆڵۆنیا لە هەرێمی کوردستان کردووە لە یادەوەریی سێ ڕووداوی گرنگ لە مێژووی کۆماری پۆڵۆنیادا کە ڕۆژی ٢ی گوڵانی هەموو ساڵێک وەک ڕۆژی ئاڵای کۆماری پۆڵۆنیا و ڕۆژی پۆڵۆنییەکانی دیاسپۆرا یاد دەکرێتەوە، هەروا لە ٣ی گوڵانی ١٧٩١ کە پێش (٢٣٠) ساڵ لەمەوبەر یەکەمین یاسای بنەڕەتی لە ئەورووپا و دوومین یاسا لەسەر ئاستی جیهان دوای یاسای بنەڕەتیی ئەمەریکا لە ١٧٨٧ دەناسرێت لە سەردەمی کۆماری هاوبەشی هەردوو گەلانی پۆڵۆنیا و لیتوانیا لە ٣ی گوڵانی ١٧٩١ ڕاگەیەندراوە و پەسەند کراوە. لە پیرۆزبایینامەی پەیوەندییەکانی دەرەوەی پارتی دیموکراتی کوردستاندا جەخت لە گەشەپێدانی پەیوەندییە سیاسی و دۆستانەکانی نێوان کوردستان و پۆڵۆنیا کراوەتەوە وەک دوو هاوبەشی گرنگ لە هەموو بوارەکانی جێی بایەخی نێوان هەردوو نەتەوە کە مێژووییەکی هاوشێوەیان هەیە لە ژێردەستەیی و داگیرکردنی وڵاتەکانیان و شۆڕش و ڕاپەڕین و خەباتی خوێناوی لە پێناوی ئازادی و سەربەخۆییدا. وێڕای هیوای سەرکەوتن و بەختەوەری و پێشکەوتن بۆ گەلی پۆڵۆنیای دۆست، سوپاس و ستایشی پشتگیری و هاوکارییەکانی گەل و حکوومەتی کۆماری پۆڵۆنیا کراوە بۆ ئەزموونی دیموکراسی و بووژانەوەی هەرێمی کوردستان و بۆ هاوکاریکردنی خەڵکی ئاوارە و دانیشتووانی هەرێم، هەروا لە پشتگیریکردنی هێزەکانی پێشمەرگەی کوردستان لە چوارچێوەی هاوپەیمانێتیی نیودەوڵەتی لە شەڕی تێکشکاندنی تێرۆریستان لە کوردستان و ناوچەکەدا.\nشایانی باسە، یاسای بنەڕەتیی ٣ی گوڵانی ١٧٩١ی پۆڵۆنیا کە پێش (٢٣٠) ساڵ لەمەوبەر پەسەند کراوە، لە ڕووی مێژوویییەوە بەهایەکی مەزنی هەیە و بە یەکەمین یاسای بنەڕەتی لەسەر ئاستی ئەورووپا و بە دووەمین یاسا لەسەر ئاستی جیهان دادەنرێت دوای یاسای بنەڕەتیی ئەمەریکا کە لە ١٧٨٧ پەسەند کراوە. .\nهەردوو نەتەوەی پۆڵۆنیا- لیتوانیا لەو سەردەمەدا کۆمارێکی یەکگرتووی بەهێزیان دامەزراندبوو و بە شێوەی کۆنفدراڵی هەردوو نەتەوەی پۆڵۆنیا و لیتوانیا یەکیان گرتبوو لە نێوان ساڵانی (١٧٨٩-١٧٩٢) وەک زلهێزیک لە ئەورووپا دەبیندرا کە خاوەن سنوورێکی فراوان بووە و سنووری وڵاتەکەیان لەسەر دەریای باڵتیک لە باکوور تاوەکوو سەر دەریای ڕەش لە باشوور درێژ دەبووەوە.\nدوای پەسەندکردنی یەکەمین یاسای بنەڕەتی لە ٣ی گوڵانی ١٧٩١ لە ئەورووپا وڵاتانی زلهێزی ئەو سەردەمەی هاوسێی کۆماری هەردوو نەتەوە (پۆڵۆنیا – لیتوانیا) کە بریتی بوون لە زڵهێزەکانی (ڕووسیا، پرۆس، نەمسا- مەجەر) کەوتنە جەنگ و ملمڵانێ بۆ دژایەتیکردن و هەوڵدان بۆ ڕووخاندنی کۆمارەکە و لەباربردنی یەکەمین یاسای بنەڕەتی لە ئەورووپا کە بە مەترسیان دەزانی بۆسەر سەقامگیریی وڵاتەکانیان. لە ئەنجامی شەڕ و داگیرکاری و پەلاماردانی کۆمارەکە لەلایەن هەرسێ زڵهێزەوە، لە ١٧٩٥ وە پۆڵۆنیا بۆ ماوەی (١٢٣) ساڵ سەربەخۆیی خۆی لەدەست دا و خاکەکەی داگیر و دابەش کرا بەسەر زڵهێزەکانی ئەو سەردەمەی ئەورووپا کە (ڕووسیا، پرۆس، نەمسا- مەجەر) بوون کە بە کردەوە کارکردن بە یاسای بنەڕەتیی ٣ی گوڵانی ١٧٩١ لە ڕووی یاسایییەوە لە ساڵانی ١٧٩٥ بە تەواوەتی بە داگیرکردنی پۆڵۆنیا گرنگیی خۆی لەدەست دا و سیستەمی حوکمڕانی و دیموکراسی و کۆنفێدراڵیی نێوان هەردوو نەتەوەی پۆڵۆنیا و لیتوانیا هەڵوەشێندرایەوە. بەهاکانی یاسای بنەڕەتیی ٣ی گوڵانی ١٧٩١ لە دوای کۆتاییهاتنی جەنگی جیهانیی یەکەم دووبارە بەهەند وەرگیران کاتێک لە ١١/١١/١٩١٨ کۆماری پۆڵۆنیا دوای ١٢٣ ساڵ داگیرکردن و دابەشکردنی وڵاتەکەیان توانی بە سوودوەرگرتن لە ئەنجامەکانی جەنگی جیهانیی یەکەم و ڕاگەیاندنی سەربەخۆیی و دامەزراندنی کۆماری پۆڵۆنیا و لە داڕشتنەوەی یاسای بنەڕەتی و یاساکانی تر، یاسای بنەڕەتی ٣ی گوڵانی ١٧٩١ بکاتە بناغەی داڕشتنەوەی یاسای بنەڕەتی لە کۆماری پۆڵۆنیای دوای جەنگی یەکەمی جیهانی لە پەسەندکردنی ماف و ئازادی و دیموکراسی بۆ هاووڵاتییانی وڵاتەکەیان و بە تایبەتی لە نەهێشتنی جیاوازیی ڕەگەزی و جێندەری، کە پۆڵۆنیا لەسەر ئاستی جیهان بە وڵاتە پیشەنگەکان دادەنرێت لە گرنگیدان بە ڕۆڵی ئافرەتان و دەنگ و هەڵبژاردنیان بۆ پەرلەمان و ئۆڕگانە حکوومییەکان و هەروەها بە یەکەمین وڵاتی ئەورووپایی هەژمار دەکرێت کە مافی دەنگدان و خۆپاڵاوتنی بۆ پەرلەمانی وڵاتەکەی بۆ ئافرەت پەسەند کرد و لە کۆماری پۆڵۆنیا بۆ یەکەمین جار ٨ ئافرەتی چالاکی سیاسی کاندیدی هەڵبژاردنەکان بوون لە هەڵبژاردنە گشتییەکانی ساڵی ١٩١٩/ ١٩٢٠دا. لە زۆرێک لە وڵاتانی ئەورووپای ئەو سەردەمە ئافرەتان تەنانەت مافی دەنگدانیان نەبووە.\nکۆماری پۆڵۆنیا لە وڵاتە گرنگەکانی ئەورووپا هەژمار دەکرێت کە توانیویەتی دوای (٢٣٠) ساڵ تێپەڕبوون بەسەر یەکەمین یاسای بنەڕەتی لە وڵاتەکەیان و (١٢٣) ساڵ داگیرکاری و دابەشکردنی وڵاتەکەیان بەسەر زڵهێزەکانی ئەورووپادا و تێپەڕبوونی (١٠٣) ساڵ بەسەر ڕاگەیاندنی سەربەخۆییی کۆماری پۆڵۆنیا و (١٧) ساڵی ئەندامێتی لە یەکێتیی ئەورووپا و هەروەها (٢٢) ساڵی ئەندامێتی لە پەیمانی ئەتلانتیکی ناتۆ و چالاک لە نەتەوە یەکگرتووەکان و چەندین ڕێکخراوی نێودەوڵەتیی تر، سیاسەتێکی ژیرانە لەسەر ئاستی ئەورووپا و جیهان پەیڕەو بکات و ئاوەدانی و خۆشگوزەرانی و سەقامگیریی سیاسی و ئابووری بۆ هاووڵاتیانی بێنێتە دی و ببێتە خاوەن پێگەیەکی گرنگ بە تایبەتی لەسەر ئاستی ئەورووپا.\nژمارەی دانیشتووانی کۆماری پۆڵۆنیا لە (٣٨) ملیۆن کەس نزیک بووەتەوە، بەڵام ئێستا بە ڕێژەی (٢١) ملیۆن پۆڵۆنی لە دیاسپۆرا دەژین و لە هەر ٤ کەس یەکێکیان لە دەرەوەی وڵات دەژیت، پۆڵۆنییەکانی دیاسپۆرا توانیویانە بە باشترین شێوە خۆیان لەگەڵ کۆمەڵگاکانی تری جیهان بگونجێنن و خاوەن دامەزراوەی گرنگن لە تاراوگە و کاریگەرن لە ڕووی سیاسی و ئابووری و لۆبیگەرییەوە بۆ وڵاتەکەیان و بە باشترین شێوە خۆیان گونجاندووە لەو وڵاتانەی لێی دەژین.\nکۆماری پۆڵۆنیا ئەندامە لە هاوپەیمانیی نێودەوڵەتیی شەڕی تیرۆر و پشتیوانی و هاوکاریکردنی هەرێمی کوردستان و هێزەکانی پیشمەرگە، هەروەها پەیوەندییەکی بەهێزی سیاسی و دۆستانەشی لەگەڵ هەرێمی کوردستان هەیە و خاوەن کۆنسووڵگەری گشتییە لە هەولێری پایتەختی هەرێمی کوردستان.\nوێنەی شاندی پەیوەندییەکانی دەرەوەی (پ.د.ک) لە کاتی پیرۆزباییکردن لە باڵوێز و کۆنسووڵی گشتیی کۆماری پۆڵۆنیا، لە مەراسمی ڕۆژی ئاڵا لە ٩/٥/٢٠١٩ لە باڵاخانەی کۆنسووڵگەری پۆڵۆنیا – لە هەرێمی کوردستان."


کوردیپێدیا - فەیلەسوفان و عەشق\n📕 فەیلەسوفان و عەشق | 🏷 پۆل: پەڕتووکخانە | زمانی بابەت: 🏳 کوردیی ناوەڕاست | 👁🗨\nفەیلەسوفان و عەشق\nنووسینی: ماری لیمۆنییە – ئۆد لانسۆلین\nوەرگێڕانی: هێشوو عەبدوڵڵا\nلە بڵاوکراوەکانی لە دەزگای ئایدیا بۆ فکر و لێکۆڵینەوەدەزگای ئایدیا بۆ فکر و لێکۆڵینەوە\nئایدیایەکی باو هەیە کە دەڵێت گوایە فەلسەفە و عەشق پێکەوە کۆنابنەوە، لانی کەم لە سەردەمی مۆدێرنەوە هەریەکەیان بە تەنیا لە ژوورێکدایە. ئەگەرچی خۆشەویستی لای زۆرینەی مرۆڤەکان دۆخی چارەنووسسازی بەختەوەرییە، ڕەگەزی هەمیشەیی هەموو فۆڕمەکان درامای ئەدەبییە، بەڵام فەیلەسوفەکان بە سڵکردن و پارێزگارییەوە وروژاندوویانە. لە خوێندنەوەی ئەم کتێبەوە تێدەگەین کە فەیلەسوفان زۆر بە عەقڵانییەوە خۆیان لە قەرەی ئەم عاتیفە سەیروسەمەرەیە داوە، چونکە لەو دەمەی عەشق وا لە ئینسان دەکات لەژێر گوشاردا بمرێت، ئەوان سەرقاڵن بە ڕزگارکردنی مرۆڤەوە لە هەموو فۆڕمەکانی کۆیلایەتیی عەقڵی.\nئەم کتێبە گەشتێکی دوور و درێژە بەناو ژیانی عاتیفی و سێکسیی فەیلەسوفاندا، هەر لە سەردەمی ئەفڵاتوونەوە، تا دەگات بە لۆکریس، مۆنتانی، جان جاک ڕۆسۆ، ئیمانوێل کانت، ئارسەر شۆپنهاوەر، سۆرین کیرگەکارد، فرەدریک نیچە، مارتین هایدیگەر و ژان پۆڵ سارتەر و چەندین فەیلەسوفی دیکە.\n➕ ئەم بابەتە لەلایەن: (زریان سەرچناری)ەوە لە: Sep 8 2018 8:51PM تۆمارکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Dec 17 2019 8:55PM باشترکراوە\n📷 فایلی وێنە 1.0.1 224 KB Sep 8 2018 8:51PM زریان سەرچناری


خراپترین دۆخ چیە؟ – Standard Kurd\nلەلایەن ستاندار Posted on ته‌مموز 11, 2020 380 جار بینراوە 0 سەرنج\nزۆر جار دەبینین یان دەبیستین لێرە و لەوێ کە سێک دەلێت خۆم دەکۆژم یان خۆی کوشت. دەپرسی بۆچی خۆت دەکوژیت دەلێت مەرگ و ژین جیاوازی چیە هیچ شتێک نیە لەپێناویدا بۆ مانەوە لەم ژیانە بۆی بجەنگم لەم سۆنگەیەوە و بە گەرانەوە بۆ کورت ترین مێژووی ژیانمان دەبینین کە خەلک هۆکارێک و زیاتریان هەبووە لە پێناو بەردەوامی دان و درێژەدان بە مانەوە لە ژیان قوربانی بدەن کاتێک مرۆڤەکانی ئێمە لەسەردەمی حزبی بەعس. باوەریان وابوو رۆژێک دێت ئازاد دەبن و بە خەونەکانیان دەگەن بۆیە دەجەنگان و بەرگەی هەموو زوڵم و زۆرێکیان گرت. دوای ئەوە راپەرینی خەلکی کوردستان هاتە کایەوە و حکومەت و پەرلەمان دروست بوو سەرباری شەری ناوخۆ و ئابلوقەی ئابوری و نەبوونی و هەژاری ئەم خەڵکە هیوایەکیان بەوە بوو کە ئەمرۆ نا سبەی ئەم ئابلوقەیە لادەچێت و شەری ناوخۆ کۆتایی دێت و سەدام دەرخێت و کورد بە مافەکانی شاد دەبێت جەنگان.\nدوای روخانی رژێم و دروست کردنەوەی عێراق خەلکی ئێمە ئاهێکی هاتەوە بەر و خەریکی نوێ بوونەوەی هەموو شتێکی بوو هەر لە جل و بەرگ و ستایل و کەل و پەلی ناو مال هەروەها فێر دەبوو سەفەر بکات و هیوای وابوو ئەویش وەک هاوڵاتیانی وڵاتانی خاوەن نەوت دەتوانێت خۆش گوزەران و ئارام بژیت.\nدوای سالی2014ش دۆخەکە دیسان بەرە و خراپی رۆیشتەوە داعش هات و موچە بووە نیوە و لەوەش کەمتر. بەلام هاوڵاتی بەرگەی دەگرت چونکە هیوای بۆ دروست کرابوو سەبارەت دەولەتی سەربەخۆ و ئابوری سەربەخۆ.\nئەوەی ئێستا روو دەدات خراپترین دۆخێکە بە درێژای50 سالی رابردومان چونکە هەر هەموو شتێک بێ بایەخ و بێ مانا کراوە نە خاک و نشتیمان قیمەتێکی ئەوتۆی بۆ هێشتراوەتەوە و نە بە هاتنی دەوڵەتانی داگیر کەر بۆ خاکەکەمان بەرگری لە خۆمان دەکەین تەنانەت بە دەرکردنی بەیانەمەیەکیش کە شایستەی دۆخەکە بێت دڵ خۆشیان نەکردین.هەورەها نە لەبەرامبەر عێراق خۆمان پێ دەگیرێت و هەموو شتێکیان تەسلیم دەکەین هێشتا ئەوان قبولمان ناکەن و شتێکیان نەهێشتەوە بە ناوی کێشەی کورد لە عێراق. نە لە درست کردنی حکومەتی عێراق مەرجێکیان هەبوو بە ناوی ناوچە کێشە لەسەرەکان و مادەی 140. نە دیارە موچەی خەلک و فەرمانبەران کەی و چۆن و چەند دەدرێت هەر رۆژە و نرخێک لەسەر موچەی خەلک دادەنرێت و هەموو سیاسەت وسەرکەوتنی ئەم حکومەتە بەستراوەتەوە بە سەودا کردن بە قوتی ئەم خەلکە هەژارە سەرباری ئەوەی نە ئابوری سەربەخۆمان ماوە و نە دەولەت و ریفراندومی کوردستان کە وەک هیوای دوارۆژ لە پێناوی بجەنگن و ئامادەیی قوربانی دانیان هەبێت کەس نازانێت ئایندەمان چۆن دەبێت نە ئەمرۆمان دیارە نە بەیانی بۆیە هیچ هیوایەک نەماوە هاولاتی لای ئاسایی بێت بەرگە بگرێت و لە پێناوی بجەنگێت بەجۆرێک وەک ئەو کەسە نەخۆشەی لێ هاتوە کە هۆکارێک بۆ مانەوە نابینێتەوە تا لە پێناوی بجنگێت ئامادەی خۆ کوشتنە….\nرابردوو هەمووان کۆک بون لە پێناو هیوایەک دان بە خۆ دابگرن و ئەم دۆخە تێپەرێنن کەچی ئێستا ئەو هیوا و ئومێدەش نەماوە..\nئەم دۆخی بێ هیوا کردنە دەکرێت ببێت بە وەرچەرخانێکی مێژووی و هاتنە دی ژیانێکی نوێ و هیوای نوێ کە مێژوو لەم جۆرە وەرچەرخانەی زۆری بە خۆیەوە بینیوە نمونە وەک ئەورپای دوای جەنگی جیهانی دووەم. وە دەکرێت پێچەوانەکەی بێت وەک بەهاری عربی لە هەندێک ولاتی دەور وبەرمان. چونکە حکومەتێک نەتوانێت ئێستا ژیانێکی گونجا بۆ هاوڵاتیانی دروست بکات وە نەتوانێت خەونی بە هیوای بەیانیەکی باشتر بۆ دروست بکات تا بە هیواوە چاوەروان بێت و ئارام بگرێت. دەبێت چاوەروانی خراپترین دۆخی لێ بکەیت کە دەکرێت خەڵک لە هەر بەیانیەک و هەر چرکەیەک بێت هەموو شتێک سفر باکاتەوە و دونیای ئێمە ژێر و ژوور بکەن و دەسەلاتیش بە خەمساردیەوە سەیر بکات و ئەویش ببێت بە مێژوویەکی ناشرینی دوونیای رابردووی ئێمە.\nبڵاوکراوەی پێشووسەرکردەیەکی یەکێتی: تورکیا بنکەی سەربازی لەنێو هەولێری پایتەخت هەیە!\nبڵاوکراوەی نوێترمخۆرکەی ناوخۆ ٣


کوردیپێدیا - پەیامی قوباد تاڵەبانی لەبارەی سوتاندنی ئاڵای کوردستان لە بەغدا\n📝 پەیامی قوباد تاڵەبانی لەبارەی سوتاندنی ئاڵای کوردستان لە بەغدا | پۆل: بەڵگەنامەکان | زمانی بابەت: 🏳 کوردیی ناوەڕاست\nپەیامی قوباد تاڵەبانی لەبارەی سوتاندنی ئاڵای کوردستان لە بەغدا\nسووتاندنی ئاڵای پیرۆزی کوردستان کە سیبمولی باڵای گەلەکەمانە و هەروەها هەڵکوتانە سەر بارەگای پارتی دیموکراتی کوردستان لە بەغدا بە شێوازێکی نایاسایی و ناشارستانی جێگای قبوڵکردن نییە و هێرشە بۆسەر هەموو پیرۆزی و بارەگا کوردستانییەکان لەپایتەختی فیدراڵی عێراق.\nبە توندی ئیدانەی ئەم هەنگاوە دەکەم و داواش لەهێزە عێراقییە هاوپەیمان و دۆستەکانمان دەکەین لە بەغدا لەسەر ئەم بێڕێزیکردنە بێنە دەنگ کە پێشێلکردنێکی گەورەی یاسا و دەستور و سیمای فرەجۆری عێراقە و زاڵکردنی هێزی چەکە بەسەر مەنتیقی عەقڵ و دیالۆگدا و ئەمەش دەمانخاتە بەردەم بەرپرسیارێتی گەورەی یەکڕیزی و یەک هەڵوێستی کورد بۆ بەرەنگاربوونەوەی مەترسییەکانی سەرمان کە ئەمڕۆ گەلەکەمان لەهەموو کات زیاتر پێویستی بەیەکریزی و تەبایی هەیە.\n 📡 ماڵپەڕ | 🏳 کوردیی ناوەڕاست | ماڵپەری پوک میدیا - 17-10-2020\n➕ ئەم بابەتە لەلایەن: (رۆژ هەژار)ەوە لە: Dec 24 2021 12:11AM تۆمارکراوە\n👌 ئەم بابەتە لەلایەن: (سەریاس ئەحمەد)ەوە لە: Dec 24 2021 9:49AM پێداچوونەوەی بۆکراوە و ئازادکراوە


توێژینه‌وه‌یه‌ك: 600 هه‌زار په‌نابه‌ر له ئه‌ڵمانیا باری ده‌روونیان خراپه\n31/10/2018 08:50 AM\nسایتی دۆیچه‌ڤیللـه‌ی ئه‌ڵمانی به پشتبه‌ستن به ڕاپۆرتێكی رۆژنامه‌ی تاگس شاو، ڕۆژی 30ی تشرینی یه‌كه‌می 2018 بارگاوی به لێكۆڵینه‌وه‌یه‌كی زانستی له‌سه‌ر ئاستی هه‌رێمه فیدراڵیه‌كانی ئه‌ڵمانیا، ئاشكرایكرد نیوه‌ی ئه‌و په‌نابه‌ره سوری و عیراقی و ئه‌فغانیانه‌ی كه وڵاته‌كه‌یان به قه‌یرانی جه‌نگ و توندوتیژی و تۆقاندندا تێپه‌ڕبوه، له‌كاتی هاتنیاندا بۆ ئه‌ڵمانیاو به‌هۆی قه‌یرانی جه‌نگ و ئه‌زموون و ناڕه‌حه‌تی رێگاو چه‌رمه‌سه‌ریه‌كانیه‌وه به‌ر له گه‌شتنیان بۆ ئه‌ڵمانیا له‌باری ده‌روونی و جه‌سته‌ییه‌وه توشی زیان و شۆك بوون!\nله توێژینه‌وه‌كه‌دا هاتووه، زیاتر له 600 هه‌زار كه‌س له‌كۆی یه‌ك ملیۆن و نیو كه له 2015وه ڕوویانكردووه‌ته ئه‌ڵمانیا توشی شۆك بوون و به‌پێی توێژینه‌وه‌كه 58%ی ئه‌وانه چه‌ندینجار توشی باری ده‌روونی بوون، له‌و ڕاپرسی و لێكۆڵینه‌وه‌یه‌شدا كه بڵاوكرایه‌وه‌و به‌پێی داتاكانی كۆمپانیای بیمه‌ی ته‌ندروستی ناسراو به 75%ئه‌و كه‌سانه‌ی توسی شۆك بوون ڕایانگه‌یاندووه، هۆكاره‌كه‌ی توشی توندوتیژی بوون.\nبه‌پێی هه‌مان توێژینه‌وه، رۆژانی جه‌نگی ناوخۆش 60%ی بۆ ئه‌و په‌نابه‌رانه هۆكارێكی تری تێكچوونی باری ناجێگیری ده‌روونی بووه‌و 40%ی ئه‌و هۆكارانه‌ی تریش كه بۆته هۆی دروستبوونی ئه‌و حاله‌ته وه‌ك رایانگه‌یاندووه په‌لاماری چه‌كداری ڕاسته‌وخۆ بووه له‌لایه‌ن چه‌كدارانه‌وه‌و سێیه‌كی ئه‌وانه‌ش كه توشی باری ده‌روونی بوون ئه‌وانه بوون كه توشی ڕفاندن و كوشتنی كه‌سه نزیكه‌كانیان بووه‌و 20%ی ئه‌وانه‌ش هۆكاره‌كه‌ی ئه‌شكه‌نجه‌دان بووه.\nهه‌ر به‌پێی توێژینه‌وه‌كه 16%ی سه‌رژمێریه‌كه‌ی گرتویه‌تیه‌وه شاهێدی ئه‌و كوشتارو ده‌ستدرێژیه سێكسیانه بوون، واته 6%ی زیاتر قوربانی ئه‌و ده‌سدرێژیه سێكسیانه بوون.\nلێكۆڵینه‌وه‌كه ده‌ریشیخستووه، توندوتیژیه‌كان كاریگه‌ری مه‌ترسیداریان هه‌بووه له‌سه‌ر جه‌سته‌ی ئه‌وانه‌ی زیانیان پێگه‌یشتووه‌و زیانه ده‌روونی و جه‌سته‌ییه‌كانیان له‌و په‌نابه‌رانه زیاتر بووه كه له‌كاتی قه‌یرانه‌كاندا توشی حاڵه‌تی له‌وجۆره نه‌بونه‌ته‌وه.


بەم خاڵانە بزانە كە كیلۆمەتری ئۆتۆمبێلەكەت سفر كراوەتەوە\nژماره‌ی كیلۆمه‌تری رۆیشتوی ئۆتۆمبێل یه‌كێكه له‌و شتانه‌ی كه پێویسته هه‌موو كه‌س پێش كڕینی هه‌ر ئۆتۆمبێلێكی به‌كارهاتوو بیزانێت.\n1- پشكنین بۆ داشبۆردی دیاریكردنی خێرایی بكه: هه‌موو ئۆتۆمبێلێك له‌داشبۆرده‌كه‌یدا كۆمه‌ڵێك ژماره هه‌یه كه گێجی به‌نزین و خێرایی و گه‌رمی و كیلۆ مه‌تری ئۆتۆمبێله‌كه‌ی تێدایه، پشكنین بۆ ئه‌م به‌شه بكه و دڵنیابه‌ره‌وه هیچ بورغویه‌ك یان به‌شێكی نه‌كرابێته‌وه یان به‌شێكی له‌كار نه‌خرابێت، ئه‌گه‌ر جۆره گۆرانكاریه‌كت به‌دی كرد، ئه‌وه بزانه ده‌ستكاری كیلۆ مه‌تری كراوه.\n2- پشكنینی تایه‌كان: ئه‌گه‌ر ئۆتۆمبێلێك ژماره‌ی رۆشتنی كیلۆ مه‌تره‌كه‌ی 4000 هه‌زار بو،ئه‌وه به‌ڵگه‌یه له‌سه‌ر ئه‌وه‌ی تایه‌كانی له‌و په‌ری باشی و نوێیدایه، بۆیه پێویسته قوڵی گۆیه‌كان له 1.5875 ملم كه‌متر نه‌بێت.\n3- داوای وه‌ره‌قه‌ی زانیاری بكه: داواكردنی وه‌ره‌قه‌ی زانیاری ئۆتۆمبێل زۆر گرنگه، چونكه له‌كاتی سه‌یركردنی هه‌ر كوژانه‌وه یان ده‌ستكاری كردنێكت به‌دی كرد، ئه‌وه گومانت له زانیارییه‌كان هه‌بێت و دڵنیابه بۆ مه‌به‌ستێك ئه‌و زانیاریانه ده‌ستكاری كراوه.\n4- پێی به‌نزین‌و ئیستۆپ: له به‌شی ناوه‌وه‌ی ئۆتۆمبێله‌كه‌دا، پشكنین بۆ پێی به‌نزین و ئیستۆپ بكه، ئه‌گه‌ر سه‌یرت كرد ئۆتۆمبێله‌كه زۆر كه‌م رۆیشتوه، به‌ڵام پێی به‌نزین و ئیستۆپه‌كه زیاتریان لێخوراوه، ئه‌وه دڵنیابه ده‌ستكاری كیلۆ مه‌تره‌كه‌ی كراوه.\n5- به‌راورد له نێوان ته‌مه‌نی ئۆتۆمبێل و رۆشتنی بكه: ئۆتۆمبێل به شێوه‌یه‌كی ئاسایی ساڵانه 19000 كیلۆ مه‌تر ده‌بڕێت، له حاڵه‌تێكیشدا ته‌مه‌نی ئۆتۆمبێله‌كه 5 ساڵ بوو، ئه‌وه پێویسته كیلۆ مه‌تری ئۆتۆمبێله‌كه نزیكه‌ی 95000 بێت، ئه‌گه‌ر هه‌ستت به جیاوازیه‌كی زۆر كرد، ئه‌وه دڵنیابه ده‌ستكاری كیلۆمه‌تری رۆشتوی ئۆتۆمبێل كراوه.


گەورە تیرۆریستێكی داعش لە كەركوك دەستگیر دەكرێت\nهێزە ئەمنییەكان فەرماندەیەكی گەورەی سەربازی ویلایەتی دجلەی داعشیان لە گوندی حەساری سەر بە شاری كەركوكیان دەستگیركرد.\nراگەیاندنی پۆلیسی فیدراڵی لە بەیاننامەیەكدا، كە وێنەیەكی دەست (هەواڵ) كەوتووە، ئاشكرایكرد:" لیوای شەشی فیرقەی دووی پۆلیسی فیدراڵی ، (ئەبو رەغەد عەلی) بەرپرسی سەربازی سەر بە (جند الخلافە ولایە دجلە)، دوای وەرگرتنی زانیاری هەواڵگری ورد سەبارەت بە شوێنەكەی لە ناوچەی حەساری سەربە شاری كەركوك دەستگیر دەكەن.\nسەرچاوەكە وتیشی:" بەپێی زانیارییە هەواڵگرییەكان چەند مەفرەزەیەكی تایبەت بە هەواڵگری لیوای ناوبراو تیرۆریستەكەیان دەستگیركردووەو لە ژێر رۆشنایی لێكۆڵینەوەكان و دانپێنانی تاوانبارەكە لە ناوچەی (شمێت) حەشارگەیەكی شاردنەوەی تەقەمەنی و نارنجۆك و چەندین پارچەی تریان دەستكەوتووە".\n9/21/2018 11:19:47 PM


بە دڵنیاییەوە وەڵامی ئەو پرسیارانە هەروا سەرپێیی نادرێنەوە، بەتایبەتیش ئەو کاتانەی خوێندنەوە دەبێتە هۆکارێک بۆ دۆزینەوە و ئاشکراکردنی شتە پەنهانەکان، جا ئایا لەسەر ئاستی خود بێت یان لە نێوان خود و کۆمەڵگە و دەوروبەردا.\nگەلێک پرسیار هەن سادەن بەڵام وەڵامەکان قوڵن و پێویستیان بە خوێندنەوە هەیە و دەشێت لەو کاتەوەی هانا بۆ خوێندنەوە ببرێت بۆ بەدەستهێنانی وەڵامەکان پرۆسەی ئاوێزان بوون لە گەڵ خوێندنەوەی کتێبەکاندا دەستپێبکەن بەبێ ئەوەی بزانرێت لە چ پنتێکەوە ئەم عەشقە بۆ خوێندنەوە دروست دەبێت. لێرەشەوە پرسیارێکی تریش سەرهەڵدەدات سەبارەت بەوەی ئایا هەر شتێک بخوێنیتەوە دەچێتە خانەی خوێندنەوەوە؟!\nخوێندنەوە چییە؟ ئایا هەر چاو خستنە سەر کتێب و گۆڤار و بڵاوکراوەکانە؟ یان دەشێت تەماشاکردنی سروشت و ئاسمان و درەختێکیش و فڕینی باڵندەیەک و هاڕەی سەهۆڵبەندانێک و هتد بە خوێندنەوە دابنرێت!\nژمارەیەک لە ئەندامانی سۆفیا\nلە وتارێکیدا لەسەر خوێندنەوە (سەڵاح حەسەن پاڵەوان) دەنوسێت "خوێندنەوە تەنیا پەیوەندی نێوان چاو و وپەڕاو نییە، ئەو ساتانەی بیر لە خوێندنەوە دەكەینەوە پێویستمان بە بەرامبەرە، ئەو بەرامبەرە هەرچییەك بێت گرنگ نییە، دەكرێ مرۆڤ بێت، یان سروشت، یان گیانلەبەران، یان بێگیانەكان، دەكرێ دیاردە خەیاڵی و میتافیزیكیییەكانیش بن، دەكرێ خوێندنەوە بازنەیەكی داخراو بێت لە یەكەیەكەوە دەست پێ بكات و بگەڕێتەوە بۆ هەمان یەكە."\nلەنجە خاوێ، ڕێکخەری کۆمەڵەی سۆفیا.\nئایا ئێمە لە خوێندنەوە تێگەیشتووین و دەزانین بۆ دەخوێنینەوە؟! ئایا خوێندنەوەمان هەر بەتەنها بۆ کات بەسەر بردن و چێژ وەرگرتنێکی کاتییە لە کاراکتەرەکانی چیرۆکێک و هەر بابەتێکی تر یان دەشێت وەک پرۆسەی گەڕانێک لێی بڕوانین بۆ خۆ دۆزینەوە لە نێو تەونی جاڵجاڵۆکەیی جەنجاڵییەکانی ژیاندا؟\nبەپێی ڕای زۆرێک لە ڕۆشنبیران نەریتی خوێندنەوە لە کۆمەڵگەی کوردیدا کەمە و کەمیش نین ئەوانەی زۆرێک لە کێشە و گرفتەکانی ئەم کۆمەڵگەیە دەبەستنەوە بە کەمی ڕۆشنبیری گشتییەوە، ئەڵبەتە باسیش لەوە دەکرێت ژمارەیەک فاکتەر هەن کە کاریگەرییان هەیە لەوانە نەبوونی هاندان بۆ خوێندنەوە، یاخود نەزانینی چۆنیەتی ڕێنوماییەکان بۆ خوێندنەوە.\nلەگەڵ ئەوەشدا کە هێشتا ناتوانرێت بگوترێت خوێندنەوە بۆتە کلتور بەڵام هەوڵی ڕژد لە ئارادان بۆ بە کلتورکردنی خوێندنەوە لە پێناو جوان ئاخاوتن و جوان نوسینیشدا.\nیەکێک لەو هەوڵانە (کۆمەڵەی سۆفیا لە پێناو بە کلتورکردنی خوێندنەوە) دا دەستی پێکردووە لە نێوەندی جەجاڵییەکانی سەری کردۆتە سەر کۆمەڵگەکەمان و ئەو ناجێگیریەی لە ژیانی تاکەکاندا ئامادەییان هەیە.\nئەم کۆمەڵەیە ژمارەیەک ژن و کچ کاری تیادا دەکەن و ئەو بەرنامانەی دایدەڕێژن جێبەجێشی دەکەن لەوانە دانانی کتێبخانە لەسەر شەقامەکان.\nئەگەرچی زوو ئەندامانی کۆمەڵەی سۆفیا ڕایانگەیاندووە کە "کارکردن لە کایەی تایبەتدا بە مانای جیاوازیی ڕەگەزی (جێندەری) نایەت" بەڵام ئەمە نەبۆتە مایەی ڕاگرتنی ڕەخنە و ناڕەزاییەکانی هەندێک لە پیاوان بەرامبەر کار و ئەرکەکانی ئەم کۆمەڵەیە.\nکۆمەڵەی سۆفیا کۆمەڵەیەکی کلتوری ئەدەبییە، ئامانجی بەکلتورکردنی خوێندنەوە و هۆشیاکردنەوەی تاکە لە کۆمەڵگادا بەتایبەت ژنان، کۆمەڵەکە هەموو کارەکانی پەیوەندی بە کتێبەوە هەیە، پێشتریش ئەندامانی ئەم کۆمەڵەیە بە پایسکیلەوە کتێبیان دەگەیاندە کۆڵان و ماڵەکانی شاری سلێمانی و شارۆچکەکانی دەوروبەریشی.\nئایا گەورەترین تەگەرە لەبەردەم پرۆسەی بە کلتورکردنی خوێندنەوەدا چیە؟\nئایا هەر تەنها خوێندنەوە دەبێتە مایەی هەبوونی کۆمەڵگەیەکی هۆشیار؟\nبۆچی لە کۆمەڵەی سۆفیادا ئەرکەکان تەنها لە ئەستۆی ژنان و کچاندایە؟\nئایا پیاوی کورد زیاتر پێویستی بە خوێندنەوە هەیە یان ژنان؟\nئایا پرۆسەی خوێندنەوە پێویستی بە فێربوونی چۆنیەتی خوێندنەوە هەیە؟\nلەنجە خاوێ، لە بەرنامەی ئەم هەفتەیەی ژیان لە فەرهەنگدا وەڵامی ئەم پرسیارانە و پرسیار و سەرنجەکانی ئێوەی ئازیزیش دەداتەوە: